Lompar: Amerika želi da se pravoslavna Crna Gora poništi! – Borba\nLompar: Amerika želi da se pravoslavna Crna Gora poništi!\nEvropska unija, ocjenjuje naš sagovornik, nema pozitivan odnos prema crnogorskoj Vladi i predsjedniku ali je njen uticaj mnogo manji od SAD.\n„Ako bi Vašington to uradio, mislim da bi se režim zaustavio, jer je on ipak zavistan i ucijenjen i nikakve odluke ne donosi samostalno. Tragedija ovih prostora je da su ljudi koji tako moćno u svojoj zemlji, potpuno bespomoćni pred onima koji im govore šta da rade“, kaže Lompar.\nVlast u Crnoj Gori teži nasilnom obračunu sa Srpskom pravoslavnom crkvom i Mitropolijom crnogorsko – primorskom.\nTo, prema mišljenju sagovornika Sputnjika, znači da vlast u Crnoj Gori želi da završi društveni inženjering koji je počeo jako davno i išao kroz različite meandre i rukavice ali uvijek ka istom cilju – denacionalizaciji srpskog naroda u Crnoj Gori.\n„Po podacima sa početka dvadesetog vijeka, u Crnoj Gori živi srpski narod i riječ Crnogorac ne znači narodnost, već ima drugu vrstu određenja. Taj proces je išao različitim tokovima unutar Jugoslavije ali sada smo u fazi koja tom procesu daje izrazito antipravoslavni karakter. Nije riječ samo onome što je u prvom planu crnogorskih vlastodržaca, a to je obračun sa srpskim narodom u Crnoj Gori, već je riječ o jednom dubljem zahvatu u antipravoslavnom smislu,” naglasio je naš sagovornik.\nOn vidi dosta snažan impuls zapadne, odnosno američke politike, da se pravoslavna tradicija Crne Gore što je moguće više poništi ili barem izbledi i to prevashodno iz dva motiva.\n„U religijskom smislu to je da se proces unijaćenja, prozelitski proces nasilnog katoličenja koji je tako snažno ispunio 18. vek u Dalmaciji sada postepeno drugim sredstvima i načinima vezanim za masovnu komunikaciju protegne na Crnu Goru. Politički aspekt same stvari je da se ruski uticaj koji je u Crnoj Gori duboko nataložen u osećanjima i tradiciji ljudi, preko pravoslavne tradicije koja je najsnažnija veza sa na ruskom državnom, crkvenom i narodnom idejom ukloni iz Crne Gore,” objašnjava Lompar.\nTa dva činioca su, prema riječima našeg sagovornika, transnacionalna ali je sada u pitanju jedan lokalni postupak, a to je da se konstruiše crnogorska nacija kao sintetički produkt koji u svom definisanju treba da ima negativan odnos prema samoj srpskoj naciji.\n„To u Crnoj Gori praktično znači prema samoj sebi, jer crnogorska nacija čim krene u prošlost sreće se sa svojim srpskim porijeklom. Podsjetiću da je rektor crnogorskog Univerziteta mijenjao nadrobnu ploču svoga đeda, jer je na njoj bilo upisano da je bio Srbin. Odvija se proces koji treba da stvori naciju koja će biti određena po negaciji. Možemo da razlikujemo one koje se zasnivaju pozitivno u skladu sa nekom mitskom predstavom kao što je srpska nacija vezana za svetosavsku i kosovsku tradiciju, a mogu biti i negativno definisane kao što je hrvatska nacija u odnosu prema Srbima,” naglasio je naš sagovornik.\nPredsjednik Crne Gore je, kaže Lompar, duboko usmjeren ka društvenom inženjeringu vođen svojim motivima, koji mogu biti lukrativne prirode ili lični motivi u šta ne treba ulaziti.\n„Radi se o čovjeku koji je dubko neprijateljski prema Srbiji odredio strukturu crnogorskog društva i države, a na čelu je i režima čiji su kriminalni sadržaji predmet pisanja evropske štampe i koji se služi nasiljem u sprovođenju političkih sredstava. Činjenica da Sjedinjene države i Evropska unija prolaze gluvo pored svega toga pokazuje da su njegova očekivanja da će dobiti makar prećutnu podršku toj strani prilično opravdano. Sudeći prema pisanju štampe, nemaju previše dobro mišljenje o njemu ali njegov cilj predstavlja za njih prihvatljivu činjenicu,“ naglasio je naš sagovornik.\nProfesor Lompar kaže da možemo da očekujemo upotrebu nasilja, jer taj režim mora da ukloni sve tragove onih koji mogu da posvedoče o činjenicama koje mu ne odgovaraju.\nTako nešto se dogodilo i u Hrvatskoj ali je u Crnoj Gori to mnogo teže zbog tradicije, a i Srbi u Crnoj Gori imaju crkvu koju je mitropolit Amfilohije za ovih 30 godina podigao i koja sve više predstavlja snažan oslonac.\nCrnogorski režim vlada ucjenom i državne službenike na neki način drži kao taoce, tako da će njegov položaj mnogo zavisiti od otpora onih političkih stranaka koje mogu da ga pruže.\nTu je, ocenjuje naš sagovornik, upravo Mitropolija crnogorsko-primorska na velikom udaru, jer je mudrom i razumnom politikom pokazala da pitanje nacionalne razlike između Srba i Crnogoraca, na čemu režim stalno insistira, nije središnje pitanje.\nSvoje aktivnosti i litije, kao i čitav koncept, SPC je postavila na pravoslavnoj osnovi i čak je uspjela da u litijama bude jedan dio ljudi koji se osjećaju Crnogorcima, a da to nikome nije smetalo.\nPrema Lomparevom mišljenju, aktuelna vlast u Podgorici razvija potpuno nenormalnu antirusku histeriju koja upravo ima za cilj da udio ruskog uticaja smanji i to je jedna policijsko-propagandna operacija koja je jako glupa kada je razložite, ali je u isto vrijeme efikasna.\n„Što se tiče opozicije u Crnoj Gori, oni imaju dvije liste – Demokratskog fronta, kao srpsku nacionalnu listu premda unutar te konfiguracije ima različitih činilaca, i jedna umjerenija, građanska koja nije antisrpska i koja bi mogla da animira građanske glasače. Velika je šteta što sticajem unutrašnjih političkih prilika u Crnoj Gori jedna značajna ličnost za tu zemlju, dugogodišnji diplomata i ambasador Miodrag Lekić, nije na vidljivijem mjestu i nema uticaja u politici s obzirom na njegovo iskustvo, toleranciju i činjenicu da se deklarisao kao Crnogorac u svim vremenima ali da nije antisrpski opredijeljen. On bi u ovakvim trenucima bio čovjek od takta i od mjere što nije beznačajno za naše prilike,“ rekao je profesor Lompar.\nPodgoričanka uhapšena u Njemačkoj po potjernici Interpola\n“Suspenzija Zakona za nas je neprihvatljiva”


Rakić: Ulaskom Srpske liste u Vladu ZSO će sada biti formirana\nBeta 12. septembra 2017. 10:15\nPredsednik Srpske liste Goran Rakić izjavio je danas da će nakon njihovog ulaska u Vladu Kosova „veoma brzo biti formirana Zajednica srpskih opština“.\nRakić je za Radio-Televiziju Srbije kazao da je formiranje Zajednice srpskih opština (ZSO) bio jedan od uslova da Srpska lista bude deo vlade Ramuša Haradinaja i dodao da je formiranje ZSO medjunarodna obaveza Priština po Briselskom sporazumu.\n„Nećemo se ponašati ucenjivački, nećemo gurati prst u oko Albancima, ali ćemo biti kamen u cipeli koji će stalno podsećati Prištinu na svoje obaveze. Mogu da obećam da će Zajednica srpskih opština biti formirana veoma brzo“, kazao je Rakić.\nDodao je da je poverenje izmedju Srba i Albanaca odavno izgubljeno, ali da sada postoji mogućnost da ono bude vraćeno.\n„Prvi razlog za to je izjava Ramuša Haradinaja da dijalog sa Beogradom nema alternativu“, rekao je Rakić i naveo da će Srpska lista biti ispred „svog naroda i da će se boriti za opstanak, ostanak i povratak raseljenih lica na Kosovo i Metohiju“.\nGovoreći o formiranju Vojske Kosova o čemu se govori već nekoliko godina, Rakić je istakao da je stav Srpske liste poznat, kao i da su „svi svedoci da je Vlada iz svog ekspozea izbacila transformaciju Kosovskih bezbednosnih snaga u Vojsku Kosova“.\nDodao je da je garant za to i Rezolucija 1244 Saveta bezbednosti UN, prema kojoj je „KFOR jedina oružana snaga koja može obezbediti bezbednost na Kosovu“.\nGovoreći o tome kako će se pomagati Srbima na Kosovu, Rakić je kazao da će se kroz institucije njima omogućiti bolji život. „Dobili smo Ministarstvo privrede i preko njega ćemo putem donacija i subvencija pomagati ljudima koji žive u ruralnim delovima na Kosovu i Metohiji, a imamo i podršku Vlade Srbije, preko 40.000 ljudi prima direktu pomoć naše vlade“, objasnio je Rakić.\nUpitan o kritikama upućenim Srpskoj listi nakon odluke da udje u Vladu Kosova Ramuša Haradinaja, Rakić je rekao da je neprimereno da neko ko sedi udobno u fotelji u Beogradu njima priča kako će živeti i čuvati svoju decu na Kosovu i Metohiji.


Stav struke o vakcinaciji trudnica i parova koji ulaze u VTO proces - Genesis :Genesis\nStav struke o vakcinaciji trudnica i parova koji ulaze u VTO proces\nIzbor vakcinacije i sama vakcinacija protiv COVID-19 kod pacijentkinja koje planiraju trudnoću i koje se leče od neplodnosti je lični izbor svakog pojedinca.\nObaveza nas lekara je da upoznamo pacijenta o potencijalnim rizicima i damo preporuku.\nPrednosti vakcinacije su u generalnoj populaciji brojne i jasne, a za parove koji tek ulaze u proces i planiraju trudnoću, mirniji tok i ishod trudnoće, sa manje ili bez teških kliničkih slika koje u poslednje vreme viđamo kod trudnica.\nS obzirom na to da o ovoj opakoj bolesti i dalje svi učimo, najnovija saznanja se svaki dan menjaju, pa je „Genesis tim“ stalno u kontaktu sa najnovijim informacijama, pratimo preporuke našeg Ministarstva zdravlja, Republičke stručne komisije za BMPO i Instituta za javno zdravlja „Milan Jovanović Batut“. Za sva pitanja obratite se svom lekaru, preporuke su stručnog tima „Genesis“.\nPodsećamo da je krajem marta, odnosno početkom aprila RSK za BMPO i Ministarstvo zdravlja dalo preporuku o vakcinaciji trudnica i parova koji ulaze u proces VTO.\n„Potencijalna korist vakcinacije značajno prevazilazi hipotetičke rizike od vakcinacije. Ukoliko pacijenti žele da se vakcinišu, savetuje se vakcinacija i revakcinacija prema predviđenom protokolu i nastavak lečenja neplodnosti mesec dana posle revakcinacije. Ne postoje podaci da je neki tip vakcinacije efikasniji i bezbedniji od drugih. Preporuka je da se vakcinišu trudnice i dojilje.\nUkoliko je pacijentkinja primila prvu dozu i saznala da je trudna treba da primi revakcinu u predviđenom roku, ako nema drugih kontraindikacija za primenu iste zbog kojih bi primanje druge doze moralo da bude odloženo“.\nOvo je u navedeno u poslednjem zvaničnom mišljenju Republičke stručne komisije za BMPO Ministarstva zdravlja po pitanju vakcinacije, o čemu svo vas već izvestili.\nPratićemo dalja nova stručna saznanja i preporuke RSK za BMPO i blagovremeno vas o svemu obaveštavati.\nNaš tim Vam stoji na raspolaganju za sva pitanja putem mejla bolnica@genesis.rs\nNova potvrda uspeha originalnog „Genesis IVF koncepta“ Zamrzavanje polnih ćelija i embriona: kako to u praksi izgleda Trudnoća i korona virus COVID-19 – šta do sada znamo? Acumedicare- jedinstveni program holističke nege zdravlja


ŽRK Radnički na gostovanju u Inđiji: Treća sreća - KRAGUJEVAČKI SPORT\nŽRK Radnički na gostovanju u Inđiji: Treća sreća\nPred rukometašicama Radničkog je utakmica 2. kola plej-of faze Super lige Srbije, u kojoj će odmeriti snage sa ekipom Železničara u Inđiji.\nInđijke su se još u ligaškom delu takmičenja pokazale kao neugodan rival za četu Aleksandra Radosavljevića, budući da su u oba prvenstvena duela otkinule Kragujevčankama po bod.\nŽelezničar je kao četvrtoplasirana ekipa u regularnom delu prvenstva uspeo da se dokopa plej-ofa, što je za njih samo po sebi već veliki uspeh i ispunjenje ambicija za ovu sezonu. Ipak, to ne znači da tim iz Inđije neće pokušati da priredi po koje iznenađenje u plej-of fazi i pomrsi konce glavnim kandidatima za titulu.\nŠto se Radničkog tiče, poraz od Naise je u velikoj meri zakomplikovao Kragujevčankama borbu za odbranu titule i taj cilj sada izgleda sve dalji. Ipak, dok god postoji makar i promil šanse za odbranu šampionskog trona, rukometašice Radničkog nastaviće da se bore i veruju u ispunjenje tog cilja, pa je jasno da će u Inđiji ići na osvajanje oba boda.\nUtakmica između Železničara i Radničkog igra se večeras u SC “Inđija” sa početkom u 19 časova.\nPrevious Rukometaši Radničkog dočekuju Moravu (subota, 18h)\nNext Dva različita lica rukometaša Radničkog


BalkanMagazin :: Unapređen lojaliti program NIS-a\nUnapređen lojaliti program NIS-a\npetak, 09. mart 2018 00:36\nPlaćanje na odloženo, do 45 dana, uz „Sa nama na putu“ karticu lojalnosti na svim benzinskim stanicama NIS-a.\nKompanija NIS je u saradnji sa Sberbankom obezbedila za svoje potrošače dodatnu pogodnost korišćenja platne „Sa nama na putu“ kartice lojalnosti, koja omogućava plaćanje na odloženo - do 45 dana - goriva i dodatnog asortimana na svim NIS Petrol i GAZPROM benzinskim stanicama u Srbiji. Na ovaj način NIS je nastavio da unapređuje „Sa nama na putu“ program lojalnosti, navedeno je u saopštenju NIS-a.\nKorisnici kartice lojalnosti mogu da biraju da li će da plaćaju na odloženo ili da svoj račun umanje bonus poenima. Uz platnu „Sa nama na putu“ karticu korisnici dobijaju i besplatnu asistenciju na putu u narednih godinu dana.\nKao lider na domaćem tržištu naftnih derivata NIS konstantno radi na unapređenju ponude i proizvoda na svojim benzinskim stanicama, kako bi zadovoljio zahteve svojih potrošača i opravdao njihovo poverenje. Uvođenjem dodatne funkcionalnosti odloženog plaćanja, u okviru najveće maloprodajne mreže u Srbiji, NIS izlazi u susret potrebama potrošača pružajući im mogućnost odlaganja obaveze plaćanja za obavljenu kupovinu do 15-og u narednom mesecu.\nPostupak aktivacije platne „Sa nama na putu“ kartice lojalnosti je jednostavan i ne zahteva odlazak u banku, a sve procedure oko odobrenja novčanog kredita moguće je obaviti na određenim NIS Petrol i GAZPROM benzinskim stanicama. Više informacija o platnoj „Sa nama na putu“ kartici, kao i o samom programu, dostupno je na sajtu www.sanamanaputu.rs ili besplatnim pozivom na telefon NIS-ovog kol centra 08 0000 8888.


POSAO ZA LEKARA PREKO VEZE\nDirektor Kliničkog centra u Nišu Dr Zoran Radovanović putem oglasa odbija da zapošljava preko veze\nPosao za lekare preko veze i urgencije u Srbiji?\nNa zvaničnoj internet stranici Kliničkog centra Niš, Radovanović je objavio tekst pod nazivom „Vapaj direktora“ u kome moli „kolege, prijatelje, poznanike, političare, drugove, saradnike i sve ostale“ da prestanu da ga pozivaju kako bi urgirali za zapošljavanje svojih kandidata. „Molim Vas da prestanete da me pozivate, šaljete poruke, mejlove i apele, jer iste stotinke kako je raspisan oglas krenula je kanonada. Nije moguće da se kroz ovaj jedan konkurs reše svi problemi u zapošljavanju koji se vuku prethodnih desetak godina“, napisao je Radovanović.\nCeo tekst apela da posao za lekare ne bude preko veze sa direktorom:\nPoštovane Kolege, Prijatelji, Poznanici, Političari, Drugovi, Saradnici i svi ostali… Molim Vas da prestanete da me pozivate,šaljete poruke,mejlove,apele jer iste stotinke kako je raspisan oglas krenula je kanonada…Klinički centar u Nišu je, zahvaljujući Ministru Zdravlja i Vladi Republike Srbije dobio mogućnost da primi 8 doktora. Nije moguće da se kroz ovaj jedan konkurs reše svi problemi u zapošljavanju, koji se vuku prethodnih 10-ak godina…\nZnam da će me MRZETI sve Kolege kojima dete ne bude primljeno.Da će, osim potencijalnih 8 svi biti LjUTI na mene, da će se svi pozivati na „one“ gore itd, al’ obećavam u ime Komisija da niko neće biti primljen zbog para, politike ili bilo čega nezakonitog… Kao što sam zaposlio na neodređeno sve one koji su po 10-ak i više godina radili na određeno, tako će i sada biti. Znanje, veštine, prosek itd… Kako god se završi, bez obzira na sve urađeno do sada, biće drvlje i kamenje po meni, al’ svako pa i ja nosi svoj krst. Srećno svim kandidatima a sa zaposljavanjima nastavljamo i dalje, samo me više ne zovite… Hvala na razumevanju.\nProf dr Zoran Radovanović\ndirektor Kliničkog Centra Niš\nDirektor KC Niš je takođe u tekstu zamolio sve zainteresovane za konkurs da dozvole Komisijama da kroz zakonsku proceduru procene prijavljene kandidate i odaberu traženih osmoro.\n„Znam da će me mrzeti sve kolege kojima dete ne bude primljeno, da će osim potencijalnih osmoro svi biti ljuti na mene, da će svi pozivati na ‘one gore’ i tako dalje, ali obećavam u ime Komisija da niko neće biti primljen zbog para, politike ili bilo čega nezakonitog, već zbog znanja, veštine i proseka“, istakao je Dr Zoran Radovanović.\nSmatra se u društvu da je cena da se lekar pripravnik ili specijalista zaposli u nekoj bolnici oko 5000 eura. Toliko iznosi mito da bi kandidat kao lekar bio primljen u nekoj zdravstvenoj ustanovi, s obzirom da ima nekoliko hiljada nezaposlenih lekara na Birou rada.\nNa kraju teksta Dr Zoran Radovanović je poželeo sreću svim kandidatima i još jednom apelovao na sve da prestanu da ga zovu zbog konkursa.\nJeži Žukovski: Ekonomajzer\n2015-05-28T09:51:03+02:0028 маја, 2015|Društvo|


Tigar Tyres Pirot punim kapacitetom od 4. maja - Pluton Logistics\n23. aprila 2020. 6. maja 2020. Milica Milosavljevic\tgume, izvoz, izvoz guma, korona virus, koronavirus, Michelin, Mišlen, Tigar Tajers, Tigar Tyres\nKompanija Tigar Tyres Pirot narednih dana sprovešće sve neophodne pripreme kako bi 4. maja proizvodnja u toj fabrici krenula punim kapacitetom, najavljeno je juče na sastanku u Pirotu.\nTigar Tyres je predstavio Protokol o preventivnim higijenskim merama Michelin Grupe, u vezi sa pandemijom covid-19, koji ujedno sadrži i sve propisane preventivne mere Vlade Srbije u novonastaloj situaciji, navodi se u saopštenju kompanije.\nPrema protokolu koji je predstavljen, kompanija je dužna da svakom radniku, pored ostalih sredstava zaštite, obezbedi i po 3 zaštitne medicinske maske na dnevnom nivou. Nadležne službe fabrike su detaljno operativno razradile primenu Glavne strategije za upravljanje krizom covid-19, kako bi maksimalno epidemiološki zaštitili radnike, navodi se.\nKompanija je proizvodnju u Pirotu i Babušnici, gde zapošljavaju skoro 4.000 radnika, zaustavila 23. marta, uz „minimum neophodnih aktivnosti koje se organizuju u bezbednim uslovima“.\nU međuvremenu preduzete su sve preventivne aktivnosti u skladu sa odlukama, naredbama i preporukama nadležnih državnih organa radi eliminisanja rizika od transmisije virusa covid-19 među zaposlenima tokom obavljanja radnih zadataka, što je „dalo mogućnost ponovnog pokretanja proizvodnje“. Takođe i situacija na tržištu pneumatika i međunarodnog drumskog prevoza robe polako se stabilizuje što je dodatni impuls pokretanju izvoznih aktivnosti, navodi se.\n← NEMAČKA: Kontrola kamiona i tokom pandemije\nPandemija i globalizacija – Evropa se vraća kući →\nNemačka kompanija Bizerba gradi fabriku u Valjevu vrednu 33 mil EUR\n30. aprila 2021. 27. aprila 2021. marko


SDA odgovara Govedarici: Nemoguće je sarađivati sa nama, a da se ne sarađuje sa Izetbegovićem - Klix.ba\nBiH SDA odgovara Govedarici: Nemoguće je sarađivati sa nama, a da se ne sarađuje sa Izetbegovićem\nSDA odgovara Govedarici: Nemoguće je sarađivati sa nama, a da se ne sarađuje sa Izetbegovićem\n27.2.2017. u 12:54\nSDA Bakir Izetbegović SDS Vukota Govedarica\nStranka demokratske akcije (SDA) odgovorila je na izjavu predsjednika SDS-a Vuokte Govedarice koji je kazao kako SDS prekida svaki oblike saradnje sa članom Predsjedništva BiH i predsjednikom SDA Bakirom Izetbegovićem.\n"Činom predaje zahtjeva za reviziju presude Međunarodnog suda pravde u Hagu po tužbi BiH protiv Srbije to je postalo pravno pitanje koje je u isključivoj ingerenciji tog suda. O svim pitanjima vezanim za aplikaciju konačnu odluku će donijeti Međunarodni sud pravde u Hagu. U tom kontekstu treba shvatiti i pismo registrara Suda upućeno članovima Predsjedništva BiH", navode iz SDA.\nDodaju da stoga SDA poziva sve u BiH da prestanu sa politizacijom ovog pitanja te da su za SDA neprihvatljivi i besmisleni pokušaji da se ova situacija koristi u svrhu bojkota ili smanjivanja radnog kapaciteta institucija BiH.\n"Zato jučerašnju tvrdnju SDS-a o saradnji sa SDA uz prekid saradnje s predsjednikom SDA odlučno odbacujemo i smatramo je neozbiljnom. Nemoguće je sarađivati sa SDA, a da se ne sarađuje sa njenim predsjednikom", piše u saopćenju.\nZaključuju da SDA smatra da postojeća parlamentarna većina na nivou BiH treba da funkcioniše na osnovu principa sadržanih u Sporazumu koji je potpisan 9. novembra 2014.godine.\n4h 25min 124\n5h 5min 73\n5h 32min 56


Raketni sistem S-400 bit će instaliran kod Moskve\nNaslovnica NAJNOVIJE Svijet Raketni sistem S-400 bit će instaliran kod Moskve\nRusija – Komplet najnovijih protivzračnih raketnih sistema S-400 ‘Trijumf’ bit će postavljeni u predgrađu ruske prijestolnice.\nZračno-kosmičke snage Rusije dobile su komplet najnovijih protivzračnih raketnih sistema S-400 “Trijumf”, koji će biti postavljeni u predgrađu Moskve, saopćilo je u četvrtak rusko Ministarstvo odbrane.\nPrije toga je izvedena kontrolna paljba na poligonu “Kapustin jar” u Astrahanskoj oblasti, na kojoj su borbene jedinice protivzračne odbrane u teškim vremenskim uslovima izvele manevre gađanja iz novog sistema i s “velikom preciznošću pogodile sve ciljeve”.\nStalna baza najnovijeg sistema bit će jedna od moskovskih protivzračnih raketnih pukova združenih PVO-PRO, a u ovom trenutku se vrši utovar tih sistema na željezničke platforme radi slanja u tu bazu”, navelo je Ministarstvo odbrane.\nIdentičan protivraketni sistem Rusija je sredinom ljeta instalirala na području Krima, čime je onemogućeno bilo kakvo ugrožavanje neba iznad ovog poluotoka.\nPotpredsjednik samozvane krimske vlade Ruslan Balbek tada je rekao da će raspoređivanjem S-400 na Krimu nebo iznad poluotoka biti zaštićeno od svakog napada i provokacije i postati snažan faktor odvraćanja “zračnih huligana iz NATO-a”.\nIstovremeno prati 36 ciljeva\nRusija je isti sistem S-400 rasporedila i u Siriji i tim potezom bit će sigurnosno i vojno pokriveno područje oko ruske baze u provinciji Latakija.\n“Prema odluci vrhovnog komandanta odbrane, sistem PVO S-400 isporučen je u rusku zračnu bazu Hmejmim u Siriji i već je aktivan na pokrivanju područja”, saopilo je rusko Ministarstvo odbrane.\nSistem S-400 “Trijumf” koristi projektile zemlja-zrak i može oboriti sve vrste letećih objekata, od aviona do balističkih i krstarećih projektila.\nSistem istovremeno prati do 36 ciljeva, domet pogađanja mu je do 400 kilometara, a obara ciljeve na visini do 30 kilometara.\nČitav sistem smješten je na mobilna vojna vozila, a može se postaviti i aktivirati za samo pet minuta.


RTCG - Radio Televizija Crne Gore - Nacionalni javni servis :: Košarka :: "Još reprezentacija i kraj sezone"\n18. 02. 2019. 17:20 >> 16:48 0\n"Još reprezentacija i kraj sezone"\nTeodosić je nedavno prekinuo saradnju sa Klipersima, a kako je danas rekao - to je i priželjkivao.\n"Prvi put da sam dobio otkaz u nekoj ekipi i nije ti lako kad razmišljaš s te strane. S druge strane, to je nešto što sam iskreno priželjkivao. Nije bilo to-to. Mučili su se i Klipersi sa mnom i ja sa njima. Nijesam priželjkivao da budem trejdovan negdje gdje ne bih igrao toliko. Sve u svemu sam zadovoljan situacijom. Ostali smo u super odnosima", dodao je srpski plejmejker.\nSelekcija Srbija 21. februara od 18.00 časova gostuje Estoniji u Talinu, dok 24. februara od 16.00 dočekuje Izrael u dvorani "Aleksandar Nikolić".\nSrbiji je potrebna jedna pobjeda iz ta dva meča da obezbijedi plasman na Svjetsko prvenstvo u Kini.\n"Meni je uvijek drago da dođem da igram za reprezentaciju. Uživam što sam ovdje danas. Potrudiću se koliko god mogu da pomognem ekipi da ostvari barem jednu u naredne dvije utakmice. To nam treba da bismo se plasirali na Svjetsko prvenstvo", rekao je Teodosić.\nDodao je da "momci koji su iznijeli kvalifikacije zaslužuju da Pionir bude pun".\n"Jako značajna utakmica za sve nas. Nadam se da će ljudi doći da podrže", rekao je Teodosić.\nSrbija bez Teodosića u Kini\n11. 08. 2019. 9\nTeodosić u Virtusu iz Bolonje\nTeodosić dobio otkaz u Klipersima, Mirotić ide u Milvoki\nTeodosić istegao ligamente tabana


U SAOBRAĆAJNOJ nesreći koja se dogodila sinoć oko 23 časa i 30 minuta učestvovala su najmanje dva vozila.\nNije poznato da li ima povređenih, ali na mestu nesreće je prisutna ekipa Hitne pomoći.\nDva vozila koja su vidljivo učestvovala u udesu blokirala su deo raskrsnice ulica Maršala Tolbuhina i Milorada Jovanovića.\nSUDAR HITNE POMOĆI I AUTOMOBILA: Saobraćajna nesreća kod Kliničkog centra\n02. 10. 2021. u 22:35\nSAOBRAĆAJNE NESREĆE: Barajevo-Sopot bez saobraćaja, usporen kod Mokroluškog brda\n10. 10. 2021. u 19:32\nPolicija je na mestu nesreće i u toku je uviđaj.\npolicija saobraćajna nesreća udes Hitna pomoć Beograd vesti


21.03.2019 / 15:46 Regija - Nasilnici ne predstavljaju Srbiju\nPredsjednik Srbije Aleksandar Vučić izjavio je italijanskom listu "Republika", odgovarajući na novinarsko pitanje da li je u nakon sukoba koji su se desili preko vikenda u Beogradu ugrožena stabilnost, da je Srbija apsolutno stabilna i da nasilnici ne predstavljaju Srbiju.\n"Uvjeravam Evropu: Srbija je apsolutno stabilna. Nažalost, mirne demonstracije, u kojima nije učestvovalo mnogo ljudi, postale su nasilne. Policija je garantovala red i mir na umjeren način. Na srpskim ulicama više nećete viđati nekažnjeno nasilje. Stabilniji smo nego ikada, opozicionim strankama pada podrška u anketama", kazao je Vučić u intervjuu koji je dao tokom boravka u Njemačkoj.\n"Naša zemlja želi stabilnost, razvoj, integraciju u Evropu. Opozicionari se ugledaju na ''Žute prsluke''. Jedan od njihovih vođa, fašista Obradović, nosio je ''žuti prsluk'' u parlamentu. Donijeli su nasilje prvo u parlament, a zatim i na ulice. Tako su postali gubitnici u društvu", rekao je Vučić.\nUpitan "da li se plaši sukoba, pošto vođe opozicije pozivaju da se ''ide do kraja''", srpski predsjednik je podsjetio da je, "kada su oni pokrenuli nasilje, odmah sazvao konferenciju za medije, pretpostavljajući da će demonstracije biti održane ispred Predsjedništva".\n"Tražili su moju ostavku, rekao sam javno da sam legitimno izabrani predsjednik i da neću podnijeti ostavku. Kazao sam ''poštujem vas demonstrante, iako vas je malo, ali ne i vaše vođe među kojima su fašista i šaka lopova. Ne zanima me moja sudbina, ja obavljam vlast pošto sam izabran i nastojim da sprovedem teške, odvažne reforme. Ne plašim se njihovog nasilja", naveo je Vučić.\nNa pitanje novinara "zašto ne raspiše prijevremene izbore", on je kazao da je "ogromna većina građana na njegovoj strani" i da "razmišlja o tome".\n"Ali, oklijevam zato što se nadam da mogu da ponovo pokrenem dijalog sa Prištinom. Tokom izborne kampanje nemoguće je pregovarati, eto to je poenta", rekao je Vučić.\nNa konstataciju novinara da ga opozicionari optužuju za ograničavanje slobode medija i da ga upoređuju sa Miloševićem, Orbanom i Kačinjskim, Vučić je odgovorio da je "oduvijek govorio da situacija sa srpskim medijima nije najbolja".\nNa pitanje o tome "koliko prošlost otežava sadašnjost regiona", Vučić je rekao da je "u cijelom regionu, nažalost, prošlost isuviše prisutna u političkim debatama".\n"Rekao sam mu da cijenimo rad KFOR-a, zaštitili su Srbe na Kosovu. Očekujemo da nastave da to čine. U ''Trepči'' Priština ne može da mrdne bez dozvole KFOR i NATO. Nadam se da neće ugroziti mir. Pred rizikom pogroma nećemo imati drugog izbora osim da zaštitimo naše ljude. Ali, nadamo se da će KFOR, u koji imam povjerenja, riješiti bilo koji problem i da će Priština biti racionalna", naveo je Vučić.


Vesti: Da li izlazak SAD iz Sporazuma o slobodnom nebu dovodi do podele u transatlantskom savezu - Sputnjik Srbija\nVesti: Da li izlazak SAD iz Sporazuma o slobodnom nebu dovodi do podele u transatlantskom savezu\n19:00 08.10.2019 (osveženo 19:30 08.10.2019) Preuzmite kraći link\nRedžep Tajip Erdogan na sastanku sa liderima Srbije i BiH. Trilaterali bi mogla da se pridruži Rusija, a možda i Hrvatska, kaže Milorad Dodik, koji večeras u Beogradu prima Orden Svetog Simeona Mirotočivog. Istražujemo: da li izlazak SAD iz Sporazuma o slobodnom nebu dovodi do podele u transatlantskom savezu i potkopava poverenje prema Vašingtonu? Kakva je politika Aljbinu Kurtiju pomogla da s kosovske scene potpuno potisne dosad neprikosnovene igrače u albanskom biračkom telu? Da li je Ankara faktički pokrenula rat protiv Kurda na teritoriji Sirije?


CarGo Batler nastavlja dostavu besplatnih obroka medicinarim\nTanjug 14. decembra 2020. 14:47\nBEOGRAD – CarGo Batler i danas je obradovao medicinske radnike pri Kovid centrima u Beogradu svežim i toplim obrocima, a ovoga puta medicinari su mogli da odmore na kratko i uživaju u ukusima Meksika iz restorana Pablo’s kitćen.\nKako je navedeno u saopštenju te kompanije, Pablo Kardenas iz rodnog Meksika stigao je u srpsku prestonicu kako bi sa sobom doneo svoje široko kulinarsko znanje, a danas je lično sa svojim kulinarskim majstorima pripremio 100 burritosa – specijalitet meksičko-teksašanske huhinje, kako bi na neki način izrazio svoju zahvalnost hrabrim medicinskim radnicima Srbije.\n„Burrito je pažljivo sklopljena kombinacija avokada, gaude, paste od pasulja i raznovrsnog povrća upakovana u ručno rađenu pšeničnu tortilju. A za medicinske radnike smo dodali glavni sastojak, a to su ljubav i zahvalnost“, rekao je Kardenas nakon pripreme obroka medicinarima.\nPredsednik Udruženja CarGo Aleksandar Vučić je zajedno sa CarGo Batlerima dostavio besplatne obroke i pozvao ostale restorane da pokažu humanost i prepreme obroke za naše heroje koji se svakog dana bore za sve nas.\n„Lepo je videti da čovek koji nije naš građanin pomaže našim medicinarima. To znači da humanost i dobro delo ne prepoznaje granice, nacionalnost i veru, već samo ima jedan cilj, a to je da zajedno prebrodimo ovaj težak period“, rekao je Vučić.


Društvo i ekonomija: Milijardu evra za saobraćaj - BalkaniYUm.TV '); } //]]>\nMilijardu evra za saobraćaj\nPremijeri država Zapadnog Balkana su u utorak u Briselu sa prestavnicima Evropske unije postigli dogovor o investicijama u ključnu saobraćajnu infrastrukturu\nOna treba da poveže ceo region, a EU je potvrdila da će za te projekte izdvojiti ukupno milijardu evra.\n"Poboljšanje regionalne saradnje i ekonomske stabilnosti je način poštovanja evropskih standarda i ispunjavanje kriterijuma za pristupanje EU. Taj proces bi našim građanima trebalo da donese boljitak i pre pristupanja u Uniju", stoji u dogovoru postignutom u Briselu.\nPremijeri država Zapadnog Balkana složili su se da su bolja povezanost u samom regionu, i sa EU, ključni faktor za rast i otvaranje novih radna mesta.\nReč je o putnim i železničkim vezama, koje bi vremenom trebalo da budu potpuno uklopljene u transportnu mrežu unutar EU, a povezivanje je planirano i rečnim i vazdušnim saobraćajem, prenosi Radio Slobodna Evropa.\nEvropski komesar Johannes Han sa zadovoljstvom je rekao da će EU kao prvi korak investirati 130 miliona evra u projekt za koji će na kraju tokom idućih nekoliko godina izdvojiti milijardu evra, kao što je to obećano pre nekoliko meseci na sastanku u Prištini.\nAli, kako je dodao, ne treba zaboraviti da je saobraćaj tek jedan deo infrastrukture povezan s eneregetskim i drugim pitanjima.\nPostignuti dogovor je vrlo važan za mrežu koja će na kraju povezivati celi Balkan, rekao je on.\nHan je takodje istakao da je ovaj dogovor rezultat sastanka u Berlinu od prošle godine i najavio još jedan radni dogovor premijera Zapadnog Balkana u Beču 27. augusta.\nKomesar EU za saobraćaj Violeta Bulc izjavila je da je ovo "gotovo istorijski trenutak" i možemo se nadati da će i ostale teme vezane uz Zapadni Balkan rešavati na ovako otvoren i konstruktivan način.\nPrema njenim rečima, ovo nije samo značajan momenat za saobraćaj na Balkanu, već i za celu evropsku saobraćajnu mrežu.\nOčekujemo da do 2030 imamo jedinstvenu, funkcionalnu i široku saobraćajnu mrežu, naglasila je Bulc.


Osjetno povećanje broja korisnika halal proizvoda u BiH - AKOS\nHome > Ekonomija > Osjetno povećanje broja korisnika halal proizvoda u BiH\nBosna i Hercegovina je heterogena zemlja u svakom smislu, pa je stoga i svijest o halalu prilično diferencirana i kod konzumenata i kod proizvođača. Na skali od jedan do pet, mi bismo mogli biti solidna trojka i s tim se ne možemo zadovoljiti, kaže Amir Sakić, direktor direktora Agencije za certificiranje halal kvalitete.\n“Agencija radi kontinuiranu promociju, a značajnu podršku u posljednje vrijeme imamo i od pojedinih portala, novoformiranog Udruženja halal industrije te Balkanskog udruženja muslimana konzumenata. Na osnovu informacija koje neposredno dobijamo od konzumenata uočavamo da se sve veći broj konzumenata opredjeljuje za proizvode koji su obilježeni znakom halal kvaliteta, što upućuje na razvoj u pozitivnom smjeru”, pojašnjava Sakić.\nKako bi doprinijeli razvoju svijesti o halalu Agencija kontinuirano vodi kampanju pod nazivom „Moj halal“ koja ima za cilj da sve one koji su zainteresirani informira o tome šta je halal, kako prepoznati halal proizvode i koji su sve pojavni oblici halala. Poznato je da se danas govori i o halal restoranima, hotelima, kozmetici, lijekovima, turizmu i slično.\n“Halal turizam predstavlja djelatnost pružanja usluga osobama koje žive u skladu sa halal normama tokom putovanja i boravka na nekoj destinaciji. Ova djelatnost uključuje usluge smještaja, pripremanje i posluživanja halal hrane, osiguranje uvjeta za obavljanje vjerskih obreda, te ostale aktivnosti tokom boravka, poput organizacije, izleta, obilazaka, rekreacije i slično”, pojašnjavajući kako se naš halal turizam može najbliže okarakteerisati kao dobra prilika za koji imamo potencijal.\nAgencija bi trebala u narednom periodu proći fazu transformacije koja će rezultirati unaprjeđenjem postojećih i pokretanjem novih djelatnosti, jačanjem edukacije i naučno-istraživačkog rada.\nSakić kaže kako postoji želja da proširenjem djelokruga rada ostvare djelotvorniju saradnju sa domaćim i međunarodnim obrazovnim i naučnim institucijama. U najkraćem, kaže Agencija bi trebala održati poziciju regionalne platforme za unaprjeđenje halal industrije i postati referentni evropski centar za naučno-istraživački rad.\nTagovano amir sakic hala\nEl-Kalem na 11. Zimskom salonu knjige: Popust do 80%


Protiv Arke uz TV prenos sutra od 15.30 po srpsko vremenu\nCrvena zvezda će sutra u sportskom kompleksu „Regnum“ odigrati prvi pripremni meč na turskim pripremama a rival je od 17.30 po loklanom, odnosno 15.30 po srpskom vremenu uz direktan TV prenos - Arka iz Gdinje.\nTrener Dejan Stanković pružiće šansu većini igrača na sutrašnjoj utakmici, a zanimljivo je da Arku iz Gdinje sa trenerske klupe predvodi naš trener Aleksandar Rogić, koji je ekipu preuzeo u finišu jesenjeg dela šampionata. Uspeo je malo da popravi bodovni saldo, ne i plasman, pa je klub iz Gdinje završio prvi deo Ekstraklase na 13. mestu sa 21 osvojenim bodom.\nU januarskom prelazom roku Rogić je na pozajmicu iz Herenvena doveo Nemanju Mihajlovića, bivšeg krilnog napadača Partizana. Rogić u timu ima čak 12 stranaca a nama je najpoznatiji Marko Vejnović. Isksuni Holanđanin naše gore list igrao je godinama u AZ Alkmaru, Viteseu i Fejenordu, čak se u pre nekoliko godina pojavila i priča da bi mogao da zaigra za selekciju Srbije.\nSvi mečevi iy Beleka će biti direktno prenošeni na kanalima Zvezda TV, Arenesport i na našem zvaničnom Jutjub kanalu FK Crvena zvezda. Satnica odigravanja ostalih mečeva Crvene zvezde u Beleku koji se igraju na kompleksu Sc „Regnum“:\n29. januar – Vardar (Severna Makednija) 17,30 (15,30 po srpskom vremenu)\n1.februar – Ludogorec (Bugarska) 17 (15 po srpskom vremenu)\n2.februar – Celje (Slovenija) 17,30 (15,30 po srpskom vremenu)\n5.februar – Dunajska Streda (Slovačka) 17 (15 po srpskom vremenu)\n6.februar – Aktobe (Kazahstan) 17 (15 po srpskom vremenu)


Socijalisti RS - Platićemo troškove osiguranja prvomajskog sindikalnog skupa - informativa.ba\nVijesti BiH Socijalisti RS - Platićemo troškove osiguranja prvomajskog sindikalnog skupa\nSocijalisti RS - Platićemo troškove osiguranja prvomajskog sindikalnog skupa\n29 Apr 2017 16:55\nPredsjednik Socijalističke partije Petar Đokić izjavio je da će ta stranka platiti troškove održavanja skupa radnika koje organizuje Savez sindikata Republike Srpske 1. maja u Banjoj Luci.\n-Socijalistička partija je donijela ovakvu odluku, jer smatra da je Prvi maj dan kada se radnici okupljaju da iskažu svoj stav o položaju u društvu i podsjete da je borba za bolji položaj radnika proces koji traje i trajat će - rekao je Đokić.\nDodao je da je Socijalistička partija uvijek, kako je navedeno u saopćenju, imala razumijevanje za sindikalnu aktivnost i da je saradnja sa sindikatom kroz istoriju mjenjala odnos poslodavaca prema radnicima u cijelom svijetu.\nPolicijska uprava Banja Luka saopćila je jučer, povodom mirne protestne šetnje koju je za 1. maj najavio Savez sindikata, da, prema Zakonu o bezbjednosti saobraćaja, troškove angažovanja pripadnika policije na obezbjeđenju skupa snosi organizator, dok iz Sindikata tvrde da, u skladu sa Zakonom o javnom okupljanju, nisu tražili da policajci obezbjeđuju ovaj skup.\nIz banjalučke policije su naveli da se u skladu sa ovim normativnim aktima, u svim slučajevima i bez izuzetka, vrši obračun nastalih troškova koji se predračunom ispostavljaju organizatoru.\nU Savezu sindikata su kazali da su dobili predračun da uplate 3.080 KM za 77 policijskih službenika, koliko bi, prema procjeni Policijske uprave, trebalo da obezbjeđuje taj javni skup.\nSindikalci navode da je, da bi javni skup koji organizuje Savez sindikata bio održan, potrebno avansno uplatiti ovaj iznos, te napominju da, u skladu sa Zakonom o javnom okupljanju, nisu tražili da policijski službenici obezbjeđuju ovaj javni skup.\n-U skladu sa Zakonom o javnom okupljanju obezbijedili smo redare iz svojih redova koji će odgovorno obezbijediti skup - kažu u sindikatu.\nNapominju da Savez sindikata i granski sindikati postoje 25 godina i da je u tom periodu održan veliki broj protesta sa različitim zahtjevima i u različito vrijeme, ali da policija od njih nikada nije tražila da plate troškove angažovanja policijskih službenika na obezbjeđenju skupa.\nOznake: #Petar Đokić #Socijalistička partija #1.maj #RS


Uspešni Rumski bokseri - Info022\nBy urednik on\t 14/05/2019 Kategorija Ruma, Kategorija sport\nU nedelju 12. maja, u Obrenovcu na Prvenstvu Srbije u seniorskoj konkurenciji u asu savateu, sportisti Savate boks kluba „Ruma“ Marko Vidaković i Aleksandar Dikić osvojili su zlatnu i srebrnu medalju.\nMarko Vidaković je u kategoriji do 85kg za seniore u polufinalu ubedljivo pobedio Dimitrija Ignjatovića, a u finalu Dragomira Simonovića iz Savate kluba „Goran Ostojić“ Beograd i osvojio zlatnu medalju u svojoj kategoriji. Kako je ovo bilo ujedno i izborno takmičenje za Evropsko prvenstvo u Đenovi za seniore u aso savateu koje se održava u oktobru ove godine, Marko se time plasirao kao potencijalni član reprezentacije za ovo veliko takmičenje. Pre toga očekuje ga i nastup na Balkanskom prvenstvu u Vrahatiu, kod Atine.\nDikićAleksandar Dikić je osvojio srebrnu medalju u seniorskoj konkurenciji u apsolutnoj kategoriji +85kg. U polufinalu je pobedio domaćina Luku Ostojića iz Obrenovca, a u finalu izgubio od Jovana Ikića iz SK „Vojvodina“ Novi Sad, bivšeg juniorskog prvaka sveta i našeg dugogodišnjeg reprzentativca u savateu.\nOvo su dobri rezultati u seniorskoj konkurenciji u asu savateu i plasman u seniorsku reprezentaciju koji smo ostvarili će mnogo značiti za naš klub, izjavio je trener kluba Miodrag Rakić.\n„Da se potsetimo da imamo još pet reprezentativaca iz našeg kluba za Juniorsko svetsko prvenstvo u Budimpešti u julu mesecu u asu savateu, a to su: Jovana Kasap do 65kg, Nikolina Kasap do 60kg, Jovana Mirčetić do 56kg, Petar Jovanov do 60kg i Nikola Božić do 65kg kao i jednu reprezentativku u kadetskoj konkurenciji na Svetskom KUP-u za kadete koji se održava u isto vreme u Budimpešti. Ukupno 7 naših sportista biće u reprezentaciji Srbije ove godine i to je najveći uspeh našeg kluba do sada“, rekao je Rakić.\nSavate boks klub „Ruma“ je i ove godine trea za redom ubedljivo prvak države u ukupnom plasmanu nakon održana tri prvenstva Srbije i prezadovoljni smo rezultatima i uspesima naših sportista koji su svi sa teritorije Opštine Ruma.\nPokrovitelj rada Savate boks kluba „Ruma“ je Opština Ruma i Savez sportova Opštine Ruma koji obezbeđuje sredstva za rad i salu za treninge u Sportskom centru Ruma i zahvaljujući tome članarina se ne naplaćuje, a besplatni treninzi se održavaju ponedeljkom, sredom i petkom u dve grupe od 20 do 22 sata.


Zelenović obezbedio infektologa, ministar zdravlja ne odgovara na pozive – Podrinske\nZelenović obezbedio infektologa, ministar zdravlja ne odgovara na pozive\nBroj obolelih se smanjuje, imamo razloga da budemo optimisti\nBroj obolelih od COVID-a 19 u Šapcu se smanjuje, pa su juče zabeležena samo dva lica pozitivna na taj virus, ukupno 58 od početka. Grad je obezbedio infektologa za privremenu bolnicu u Ekonomskoj školi, iako to propisi ne nalažu, ali ministar zdravlja Zlatibor Lončar ne odgovara na pozive gradonačelnika Šapca Nebojše Zelenovića, saopšteno je na redovnoj konferenciji za novinare Gradskog štaba za vanredne situacije u dvorištu Gradske kuće.\nObavljeni su razgovori sa direktorima Gerontoloških centara na Dumači i u Slepčeviću, kolektiv i korisnici su dobro, niko nema tegobe.\nOčekujem pozitivan odgovor, budući da Šabac nema infektologa\n-Imamo razloga da budemo optimisti, s obzirom na činjenicu da smo juče imali tri, danas dva slučaja i da se se samo jedna osoba javila u COVID ambulantu na pregled- rekao je Zelenović.\nNakon što je ministar u medijima izjavio da objekat u Ekonomskoj školi ne može da bude pušten u rad, Zelenović je, iako to propisi ne nalažu, uspeo da obezbedi infektologa.\n– Pokušao sam danas da stupim u kontakt sa ministrom, zvao sam ga i poslao mu nekoliko poruka. Uspeo sam da pronađem infektologa iako ne treba i želeo da o tome obavestim ministra, ali se ministar nije javljao na telefon. Obavestio sam načelnika Mačvanskog upravnog okruga Vladana Krasavca da imam rešenje i da pokuša da omogući da stupim u kontakt sa ministrom. Hteo sam da vidim kakva je procedura da se ta osoba koja nije iz Šapca, a nije trenutno na dužnosti, angažuje. Sama činjenica da Šabac nema infektologa, već pozajmljuje iz Sremske Mitrovice, trebala bi da bude dovoljna za ministra da odgovori pozitivno. To bi značilo da bi 23 šabačka pacijenta, zajedno sa onima koji se oporavljaju i otpuste ih iz bolnica u Beogradu, mogli da se smeste na komforan način- istakao je komandant Gradskog štaba za vanredne situacije.\nSlobodni mediji važni\n-Da nisu novinari Glasa Podrinja, Podrinskih i Televizije Šabac uputili pitanje ministru, mi verovatno ne bismo imali nikakav odgovor, pa čak i taj da treba infektolog. Zato je dramatično važno da imamo slobodne medije u Srbiji, koji postavljaju dobra pitanja, onda je samo do odgovora da li su dobri ili nisu. Zahvaljujem se predstavnicima slobodnih medija u Šapcu što su se odvažili i postavili to pitanje- rekao je Zelenović.\nPodsetio je da su od 2. aprila u Šapcu otvorene pijace i da one jedino u Šapcu rade, uz poštovanje svih preventivnih mera i sprovođenje dezinfekcije.\n-Mi možemo da organizujemo sistem da ljudi nose maske, budu bezbedni i smanjimo pritisak na markete, a da poljoprivrednici zarade. Kada imate sistem kojim možete da upravljate, onda imate način da se tim sistemom i dobrom organizacijom borite protiv represije i to mi radimo u Šapcu. Nema nikakvog razloga da se tako ne uradi svuda u Srbiji, jer bi ljudi manje boravili u izolaciji, a bili bi bezbedni i zaštićeni- podvukao je gradonačelnik i dodao da su tako uspostavljene jasne procedure za kontrolu lica u samoizolaciji i lica koja su prešla granicu, kao i sprovođenje mera prevencije.\nOnkološkim pacijentima više ne treba pregled pre odlaska na terapiju\nDr Jasmina Stanković rekla je da raduje što se broj obolelih smanjuje. Danas je stiglo obaveštenje Instituta za onkologiju da više nije neophodno testiranje pacijenata koji idu na hemioterapiju.\n-Imamo dva pozitivna od 13 testiranih, jednog testiranog u COVID ambulanti i drugog u Zavodu za javno zdravlje. Testirano je 15 iz ambulante u toku dana i stigli su rezultati za petoro od prethodnog testiranih posle 10 sati. Sedam onkoloških pacijenata je testirano zbog redovne terapije- navela je dr Stanković.\nNa Sajam je smešteno 23, a 10 u Banju Koviljaču. Od 149 kontakata, dva su hospitalizovana, a dva su dobile savet lekara da se testiraju zbog tegoba. Lekari su pozvali ukupno 204 osobe, bez tegoba, a danas iz izolacije izlazi 134 lica.\n-Sugrađani ne treba da se opuste, iako je sunčano vreme i praznici. Apelujem na sugrađane da poštuju mere i budu strpljivi- naglasila je direktorka Doma zdravlja.\nNačelnik Gradske uprave Milan Vasić ocenio je da je primetna bila gužva, naročito na Kamičku i pijaci na Živinarniku.\n-Poštovane su mere, kontrolisan broj lica na pijacama i u trgovinskim lancima, postojanje dezo barijera, nošenje zaštitne opreme. Drago mi je da su sugrađani to prihvatili- objasnio je Vasić i dodao da se nastavlja dezinfekcija ulica i Gerontoloških centara. Podsetio je na broj telefona 364 130 za pomoć starijim sugrađanima koji ne mogu da izlaze iz svojih domova, koji će biti dostupan i za vreme praznika.


SDP BIH ZDK: Vladajuća većina u Skupštini ZDK zanemarila stavove Ambasade SAD-a i OHR-a – Magazin Plus\nHome/-TopSLIDE/SDP BIH ZDK: Vladajuća većina u Skupštini ZDK zanemarila stavove Ambasade SAD-a i OHR-a\nMidhat Send an email 2020-12-17\nVladajuća većina u Skupštini ZDK zanemarila stavove Ambasade SAD-a i OHR-a\nVladajuća većina predvođena SDA je još jednom pokazala da ih ne zanimaju stavovi međunarodnih institucija, a ni dobrobit građana Zeničko-dobojskog kantona.\nNa 29. sjednici Skupštine ZDK, koja je sama po sebi puna neregularnosti i upitnoglegaliteta, vladajuća većina koju čine SDA, HDZ, A-SDA, SBiH i nezavisni zastupnik su još jednom odgodili primjenu Zakona o unutrašnjim poslovima ZDK. Naime, ovo je treća odgoda primjene ovog zakona od kako je isti donesen još 2018. godine. Šef kluba zastupnika SDP-a, Vedran Kaser je prilikom utvrđivanja dnevnog reda pozvao predlagača da povuče ovaj Zakon i da na taj način rad Skupštine uskladimo sa stavovima Ambasade SAD-a i OHR-a, no predlagač, Ministar unutrašnjih poslova iz A-SDA to nije uradio. Zanimljivo je da isti oni koji su ovaj zakon i donosili danas odgađaju njegovu primjenu po treći put.\n17.12.2010.: Arapsko proljeće - “Cijena Arapskog proljeća” u materijalnim štetama veća od 833,7 milijardi dolara


Posle dugotrajnih i mukotrpnih pregovora, Ramos je prelomio da je za njega najbolje da napusti kraljevski klub u čijem dresu je igrao 671 utakmicu.\nŠpanski mediji prenose da je Karlo Anćeloti pokušao da ubedi iskusnog štopera da ostane, ali da u tome na kraju nije uspeo.\nOčekuje se da će oproštajna konferencija za štampu Ramosa biti u četvrtak 17. juna u 12.30 časova.\nSlavni španski fudbaler je u Real stigao još 2005. godine iz redova Sevilje za 27 miliona evra. Posle 16 godina i nebrojenih zajedničkih trofeja, jedan od najboljih igrača ovog kluba u poslednje dve decenije, smatrao je da je vreme za novi izazov, iako ima 35 godina.\n(UŽIVO) ITALIJA - ŠVAJCARSKA Iz minuta u minut\nDve strane nikako nisu uspele da nađu zajednički jezik oko visine plate i novog ugovora. Dok je Florentio Perez insistirao da se poštuje politika kluba i igračima preko 30 godina nudi ugovor na godinu dana, Ramos je tražio višegodišnji ugovor i nije pristajao na smanjenje plate, preneo je "B92".\nReal je na kraju povukao ponudu i pitanje je gde će sada Ramos nastaviti karijeru. Mančester siti je navodno jedan od zainteresovanih klubova, kao i Pari Sen Žermen, ali uskoro će sve biti mnogo jasnije.\nRamos je u bogatoj karijeri sa Realom osvojio šest titula u La Ligi, dva trofeja Kupa kralja, pet pehara španskog Superkupa. Takođe, sa Realom je četiri puta osvajao Ligu šampiona, tri puta Superkup Evrope i ima četiri trofeja FIFA Svetskog klupskog kupa.\nVIDEO Tri skandala Ozana Tufana\nTri skandala Ozana Tufana


Britanski princ Čarls doputovao je u nedelju na to karipsko ostrvo kako bi prisustvovao inauguraciji izabrane predsednice Sandre Mejson. Time će Barbados, oko 400 godina otkako su prvi britanski brodovi stigli do obala ostrva, ukloniti poslednje tragove kolonijalnog sistema.\nPrinc Čarls će na inauguraciji održati govor u kojem će istaći prijateljstvo dva naroda, uprkos promeni ustavnog sistema. Barbados će ostati u Komonveltu, grupi koju čine 54 zemlje bivše britanske kolonije širom Afrike, Azije, Severne i Južne Amerike i Evrope.\nBritanci su zauzeli ostrvo 1627. godine i izbrisali svaki trag prvobitnih stanovnika, Aravakakoji su tamo živeli godinama. Britanski kolonijalisti su iz Afrike brodovima dovozili robove da bi radili na poljima šećerne trske, pa je današnja populacija od oko 300.000 ljudi većinom afričkog porekla.\nPoslednji put je jedna zemlja uklonila britansku kraljicu sa čela države kada je Mauricijus, ostrvo u Indijskom okeanu, proglašen za republiku.\nKRALJICA SPREMNA ZA PRAZNIKE: Elizabeta ima poseban božićni poklon za svoje osoblje\n18. 11. 2021. u 18:02\nU RODU JE SA DRAKULOM, OBOŽAVA HARIJA POTERA I PIJE OD ČETRNAESTE: Princ Čarls napunio 73. godine, njegova biografija puna je zanimljivosti\n15. 11. 2021. u 01:05\nPOSETILI JORDAN I EGIPAT: Prva inostrana turneja Čarlsa i Kamile u pandemiji\n19. 11. 2021. u 23:59\nVelika Britanija Barbados princ Čarls kolonija kraljica Eliazbeta\n19:51 SKUP U PODGORICI: Protest građana zbog najave pada Vlade!\n19:51 ŠOLAKOVI MEDIJI PRIŽELJKUJU DA SRBIJA KAZNI ĐOKOVIĆA? Mogao bi da plati novčanu kaznu ili da sklopi sporazum o društveno korisnom radu\n19:34 SRBIJA PALA POSLE PREOKRETA: Orlovi namučili svetskog šampiona\n94 ĐOKOVIĆ PRAVI LEK PROTIV KORONE: Poseduje 80 posto danske firme\n32 NOVAK ĐOKOVIĆ VEĆ DVE GODINE PRAVI LEK PROTIV KORONE: Nove informacije o potezu srpskog tenisera za koji niko nije znao\nŠOLAKOVI MEDIJI PRIŽELJKUJU DA SRBIJA KAZNI ĐOKOVIĆA? Mogao bi da plati novčanu kaznu ili da sklopi sporazum o društveno korisnom radu


SDA: Lagumdžijini kadrovi ostavili deficit od 98 miliona KM u budžetu KS - Klix.ba\nBiH SDA: Lagumdžijini kadrovi ostavili deficit od 98 miliona KM u budžetu KS\nSDA: Lagumdžijini kadrovi ostavili deficit od 98 miliona KM u budžetu KS\n28.12.2013. u 17:57\nKantonalni odbor SDA Sarajevo sa potpunim prezirom gleda "na krajnje neodmjerenu i neargumentovanu izjavu" predsjednika SDP– a BiH Zlatka Lagumdžije koji opet, u svom već prepoznatljivom senzacionalističkom stilu pokušava da ubijedi građane Bosne i Hercegovine da trebaju vjerovati njemu i SDP–u, a ne svojim očima.\nKako se navodi u saopćenju, skandalozna izjava Zlatka Lagumdžije u vezi sa koalicijom u Skupštini Kantona Sarajevo ima za cilj da proizvede efekat amnezije kod građana Kantona Sarajevo kako bi zaboravili pogubne posljedice koje je bivša SDP–ova vlada ostavila u svim oblastima života i rada u Kantonu Sarajevo.\n"Podsjećamo zaboravnog Lagumdžiju na neke od tih posljedica koje su ostavili njegovi odabrani kadrovi: deficit od 98 miliona KM u budžetu Kantona Sarajevo, najveći porast stope nezaposlenosti i gubitka radnih mjesta, nenamjensko trošenje budžetskih sredstava, urušavanje ambijenta za domaće i strane investicije, nipodaštavanje sektora obrazovanja, itd. Zbog svega ovoga građani Kantona Sarajevo se tog perioda SDP–ove vladavine sjećaju kao najtežeg perioda poslije rata i s pravom je zovu 'cunami' vlada", kažu u SDA Kantona Sarajevo.\nS obzirom da svi zastupnici parlamentarne većine u Skupštini Kantona Sarajevo, kao i svi članovi Vlade Kantona Sarajevo imaju svoje ime i prezime, iz SDA pozivaju Lagumdžiju, ako želi ostati vjerodostojan datoj izjavi, da imenom i prezimenom jasno kaže ko su fašisti, ko lopovi, ko reketaši, ko nacionalisti i ko su ratni zločinci u sastavi izvršne i zakonodavne vlasti Kantona Sarajevo.\n"U protivnom ćemo smatrati Lagumdžiju klasičnim politikantom, a njegovu izjavu političkim pamfletom i pokušajem pravdanja za sve SDP–ove godine vladavine koje su 'pojeli skakavci'", kaže se u saopćenju Službe za odnose s javnošću KO SDA Sarajevo.


Eyesburn ponovo na okupu na Jelen Top 10 turneji – Nadlanu.com\nEyesburn ponovo na okupu na Jelen Top 10 turneji\nObjavljeno 3. juna 2011. / 16:49:37\nNakon četiri godine, ponovo sa Vama originalna postava grupe Eyesburn, Kojot, Laza i Alek, sa pojačanjem – Djura, Lale, Vukašin i Dule.\nOvaj nastup u okviru Jelen Top 10 turneje biće najava njihovih novih pesama, albuma, kao i koncerta u SKC-u na jesen. „Jedva čekamo da se ponovo sretnemo sa svojim fanovima. Četiri godine je dug period kako nismo nastupali. Svi u bendu uželeli su se žive svirke, jednako kao i svi oni koji su to tražili u svojim porukama na Internetu. Pružićemo publici u SKC-u pravo veče za pamćenje“, izjavio je Alek, frontmen grupe Eyesburn.\nU želji za promocijom kvalitetne urbane muzike, pored emisije Jelen Top 10 startovala je i Jelen Top 10 turneja. Prepuni klubovi širom Srbije dokaz su potrebe i želje mladih ljudi za drugačijim, kvalitetnijim muzičkim sadržajem. Sjajna publika i fenomenalni nastupi bendova čine da Jelen Top 10 turneja bude asocijacija prave, savremene rock svirke, koju će Srbija dugo pamtiti.\nUlaznice za koncert mogu se naći u pretprodaji, od ponedeljka 30. maja, po ceni od 800 dinara, na blagajni SKC-a. Jelen Top 10 turneja obišla je do sada Novi Sad, Kragujevac, Čačak, Sremsku Mitrovicu, Leskovac, Šabac, Pančevo, Sombor, Suboticu i Banja Luku u proteklom periodu. Podsećamo, pored Darkwood Dub-a i Kanda, Kodža, i Nebojše koji su nastupili u svim gradovima gde se turneja održava, bendovi Obojeni Program, Hypnotized, Bjesovi, Veliki prezir, Multietnička Atrakcija, Block Out i Nežni Dalibor nastupiće u većini gradova Jelen Top 10 turneje.


Slovenija potpuno napušta ugalj do 2033. godine | Nova Ekonomija\nSlovenija će na osnovu najnovije strategije koju je usvojila njena vlada prestati da koristi ugalj za proizvodnju struje do 2033. godine, preneo je Euractiv. Za tranziciju u toj oblasti energetike Sloveniji će na raspolaganju biti skoro 250 miliona evra.\nTa sredstva koristiće se za region dolina Savinja i Šalek, gde se nalazi jedina termoelektrana na ugalj i aktivni rudnik uglja, kao i za Zasavje gde su prestali da rade i rudnik i termoelektrana na ugalj.\nOdluka je kako se navodi doneta nakon osam meseci opsežnih konsultacija sa zainteresovanim stranama i lokalnim zajednicama.\nTermoelektrana na ugalj u Šoštanju i rudnik uglja u susednom Velenju, koje vodi državna elektroprivredna kompanija, tražili su da se pomeri rok do kada bi trebalo da se prestane sa korišćenjem uglja, ali su sada po svemu sudeći prihvatili da to bude do 2033. godine.\nUprava Rudnika uglja Velenje saopštila je kako je planom predviđeno da će radna mesta biti sačuvana još najmanje dvadeset godina, jer se procenjuje da će radovi na zatvaranju rudnika trajati 15 godina, od trebntkaa kada se prestane sa kopanjem uglja.\nKompanija koja upravlja termoelektranom Šoštanj saopštila je da će očuvanje energetske lokacije, znanja i tehnologije u Šalečkoj dolini omogućiti dalji razvoj i primenu novih tehnologija.\nNezvanični Šoštanj, koji proizvodi skoro trećinu struje u Sloveniji, neće se odmah ugasiti, već će umesto lignita koristiti gas.\nPrema nekim procenama, to postrojenje već pravi gubitke i moglo bi da bude zatvoreno i pre 2033. godine, iako je dobilo novu proizvodnu jedinicu 2016. godine koja je koštala 1,5 milijardi evra. Razlog je plaćanje velikih taksi zbog emisije ugljen-dioksida.\nEkološke organizacije u Sloveniji već su tražile da se prelazak sa uglja obavi do 2030. godine, saopštila je organizacija Fokus.\nKako se dodaje, Slovenija je jedna od šest evropskih zemlaja koje će ukinuti ugalj posle 2030. godine. Među njima je i Nemačka koja je već najavila da će taj rok pomeriti za neki raniji termin.\nU Hrvatskoj omogućeno ulaganje u nekretnine pomoću NFT tehnolo...\nDalji pad, tržište kriptovaluta izgubilo 300 milijardi dolara vrednosti\nGlobalno tržište kriptovaluta je samo tokom prošle nedelje izgubilo 300 milij...\nIndija je zabranila izvoz osnovnih žitarica, pa je cena pšenice na svetskom t...\nMask ne odustaje od Tvitera, ali nagovestio nižu ponudu\nMilijarder Ilon Mask kazao je da dogovor za preuzimanje Tvitera "nije isključ...\nProizvođačke cene cene žitarica u martu bile su za 70 odsto, a cene pšenice z...\nCentralna banka Severne Makedonije istražuje mogućnost uvođenja digitalne ver...\nUpotreba suplemenata i drugih dodataka ishrani u Evropi je u porastu, što je ...\nJedinica Alphabet Google (Gugl) je potpisala ugovore da plaća više od 300 iz...\nNemački Bundestag je početkom maja predložio je da se državama kandidatima, k...\nApple najavio kraj proizvodnje iPoda\nKompanija Epl (Apple) saopštila je da će nakon dve decenije ugasiti proizvodn...


Počelo rušenje kuće u Obilićevu, uskoro spajanje saobraćajnica | Glas Banja Luke - Nezavisni online magazin\nPočelo rušenje kuće u Obilićevu, uskoro spajanje saobraćajnica\nBANJA LUKA, 12. avgusta – Decenijski problem sa saobraćajnicom u Ulici Braće Jugovića u Obilićevu, koja je pravila brojne probleme učesnicima u saobraćaju, trebalo bi uskoro da bude riješen, nakon što je danas počelo rušenje stambenog objekta u ovoj ulici, zbog kojeg do sada nije bilo moguće spajanje saobraćajnica.\nVeć dugi niz godina, na sredini Ulice Braće Jugovića, kod ukrštanja sa Pionirskom ulicom, postoje ozbiljni problemi u odvijanju saobraćaja, i to zbog objekta koji je predstavljao svojevrsnu fizičku prepreku normalnom odvijanju saobraćaja.\n“Nakon rušenja navedenog objekta, i izgradnje spoja saobraćajnice, širine šest metara, sa obostranim trotoarima širine po 1,5 metara, biće omogućen normalan saobraćaj”, ističu u Odjeljenju za saobraćaj i puteve.\nNakon ovih građevinskih radova, za koje će biti izdvojeno 20.000 KM, doći će i do izmjene režima odvijanja saobraćaja u ovom dijelu Obilićeva.\nSkupština grada je u junu ove godine donijela odluku o kupovini navedenog objekta, te njegovom rušenju i izgradnji spoja saobraćajnice.\nPrethodni članakTokom vikenda zbog droge uhapšene 53 osobe u Banjaluci\nNaredni članakPretresi na više lokacija na području Banjaluke


VUK JEREMIĆ: Vučić, kao i Milo, planira večitu vlast! – Balkanekspresrb.rs\n„Opozicija nipošto ne sme da padne u iskušenje da prećutno podrži predsednika Srbije, Aleksandra Vučića, u njegovoj nameri da veleizdajom razreši težak kosovski problem, nadajući se da će ga stranci potom pustiti niz vodu“, poručio je predsednik Narodne stranke Vuk Jeremić, u Petrovcu na Mlavi, gde je ova stranka osnovala opštinski odbor.\nVuk Jeremić, koji je optuživao Vučića da zajedno sa Tačijem, „pregovara tajno o razgraničenju“ – kao rešenju kosovskog pitanja, danas ponavlja da do tog „akta veleizdaje“ ne sme da dođe.\nOcenjuje da „razgraničenje“ znači podela Kosova i Metohije po kojoj bi, kako kaže, Srbiji pripalo nekoliko procenata teritorije na Severu a kosovski Albanci bi zauzvrat dobili deo južne Srbije.\n„Posledica potpisivanja takvog sporazuma i omogućavanje Prištini članstvo u UN bila bi i ta da se tokom naredne decenije otvore nova teritorijalna pitanja, i to više ne bi bilo moguće kontrolisati“, dodao je Jeremić.\nKomentarišući nedavnu izjavu predsednika Vučića da će Albanci na kraju dobiti nezavisnost na celoj teritoriji Kosova, ali ne njegovom voljom, postavlja pitanje zašto bi onda druga strana bila spremna da prihvati bilo šta ispod toga, bar dok je Vučić na vlasti.\nJeremić smatra da će način na koji je „Vučićev režim“ pregovarao o Kosovu i Metohiji od 2012. godine biti zabeležen „kao najgore pregovaranje u savremenoj diplomatskoj istoriji“.\nSve su dali u prethodnih sedam godina, a ništa nisu dobili, još se time i hvale… To nije 5:0 za nas, nego 25:0 za Albance i to je rezultat sedmogodišnjeg pregovaranja naprednjačke vlasti, koja javnost neprekidno bombarduje lažima da su za to krivi oni koji su pre njih vodili državu(Kossev).♦


GREKO: Srbija nije ispunila nijednu preporuku - Društvo - Dnevni list Danas\nPočetna » Društvo » GREKO: Srbija nije ispunila nijednu preporuku\nAntikorupcijsko telo Saveta Evrope GREKO navelo je u najnovijem izveštaju da Srbija nije ispunila nijednu od 13 preporuka u oblasti sprečavanja korupcije poslanika, sudija i tužilaca.\n1Piše: Beta 02. aprila 2019. 14.13 Izmenjeno: 14.24\nU Prelaznom izveštaju o usaglašenosti, radjenom u okviru četvrte runde procena, navedeno je da je 10 preporuka delimično sprovedeno u delo dok oko tri nije urađeno ništa.\nUprkos tome, u danas objavljenom izveštaju GREKO je ocenio da ukupni nivo pridržavanja preporuka datih Srbiji više nije „globalno nezadovoljavajući“ a srpske vlasti su pozvane da nastave napore na sprovođenju preporuka.\nNavedeno je da je u oblasti sprečavanja korupcije među poslanicima učinjen važan korak usvajanjem zakona o lobiranju, ali da je neophodna i odlučnija akcija.\nUstavne reforme koje su u proceduri će imati uticaja na nekoliko preporuka vezanih za sudije i tužioce, navedeno je u izveštaju. Takođe, izražena je zabrinutost zbog okruženja u kome je vodjena debata o ustavnim promenama i zbog kog su se iz tog procesa povukla udruženja sudija i tužilaca.\nTakođe, navedeno je da je usvajanje zakona o sprečavanju korupcije ključno za izmene propisa vezanih za sukob interesa i srodna pitanja koja se odnose na poslanike, sudije i tužioce i za jačanje uloge Agencije za borbu protiv korupcije.\nMinistarstvo: Srbija više nije na listi globalno nezadovoljavajućih zemalja kada je reč o korupciji\nMinistarstvo pravde saopštilo je danas da se Srbija više ne nalazi na listi globalno nezadovoljavajućih zemalja kada je reč o borbi protiv korupcije, navodeći da je to ukazano u poslednjem izveštaju uskladjenosti Srbije sa GREKO preporukama.\nU saopštenju se navodi da je novi izveštaj usvojen na 82. plenarnom zasedanju GREKO održanom u periodu od 18-22. marta 2019. godine i da je u njemu ocenjeno da je Srbija od ukupno 13 preporuka koje su joj upućene, delimično ispunila deset preporuka, dok tri preporuke još nisu ispunjene.\n„Kako je većina tih preporuka vezana za ustavne amandmane, Savet Evrope nije mogao da učinjeni napredak u ispunjenju preporuka tretira u potpunosti ispunjenim, dok se Ustav Republike Srbije ne promeni“, navedeno je u saopštenju.\nNavodeći da je napredak učinjen u pogledu 10 preporuka, dok se dve od tri preporuke koje u potpunosti nisu ispunjene odnose na donošenje novog Zakona o sprečavanju korupcije, Ministarstvo je navelo da će usvajanjem predloga tog zakona, koji će se uskoro naći u skupštinskoj proceduri, biti ispunjene i te dve preporuke.\nMinistarstvo je navelo da se u izveštaju pohvaljuje usvajanje novog Zakona o lobiranju, koji uvodi u potpunosti novu profesiju u pravni sistem Srbije.\n„Republika Srbija je pohvaljena od strane GREKO Saveta Evrope za donošenje inovativnog i modernog zakona (koji mnoge države članice Saveta Evrope još nisu donele). Navedena preporuka se i dalje tretira delimično ispunjenom isključivo zbog odloženog dejstva primene zakona do 14. avgusta 2019. godine“, stoji u saopštenju.\nUzimajući u obzir da su mnogi procesi u toku, GREKO je zaključio da je preko 75 odsto preporuka delimično ispunjeno, te da je neophodno da Srbija izvesti o daljem napretku najkasnije do 31. decembra 2019. godine, navedeno je u saopštenju.\nNa internet prezentaciji Ministarstva pravde objavljen je Prelazni izveštaj o uskladjenosti Republike Srbije sa GREKO preporukama.\nBorba protiv korupcije, grekoBeogrda\n02. aprila 2019. u 14.41\nKomicno. I tuzno.\nUdarati ‘Vucicland’ po usima zbog korupcije, a istovremeno potpuno podrzavati briselskog upravnika Srbije, koji ne bi mogao da upravlja bez partijskih sudija i korupcije na svim nivoima.


Sarajevo na raskršću svijeta – SARAJEVO.co.ba\nObjavljeno 23. 11. 2010 29. 11. 2015 od sarajevo.co.ba\nU Sarajevu je danas pokrenut projekt “Sarajevo na raskršću svijeta”, kroz koji će u narednih 26 mjeseci biti promovisana kulturno-historijska baština grada na Miljacki.\nCilj projekta je kroz tematiku muzeja i raznolikosti sarajevske arhitekture poboljšati turistička potencijale kulturnog turizma i na taj način animirati turisti na duži ostanak u gradu.\nProjekt je usmjeren na unapređenje sadržaja i kvaliteta kompletne turističke ponude glavnog grada Bosne i Hercegovine, kao i na promociju zajedničkog branda deset objekata kulturno-historijske baštine grada: Muzej grada Sarajeva, Zemaljski muzej, Jevrejski muzej, Muzej atentata, Muzej Alije Izetbegovića, Despića kuća, Svrzina kuća, kuća Alije Đerzeleza, Sebilj, Bijela Tabija, uz moguće uključenje Umjetničke galerije BiH, Bošnjačkog instituta i muzeja Ars Aevi.\nIdeju za projekt je dala Fondacija Mozaik, a finansira ga Evropska unija.\nObjavljeno u Susreti i zbivanjaOznačeno EU,kultura,Sarajevo,turizam\nNazad Kriterion buvljak\nNaprijed Prva beba u obnovljenom porodilištu


Sportske.net - Fudbalska Pepeljuga - Letonija iz 2004. godine\nFudbalska Pepeljuga - Letonija iz 2004. godine\nSećate se priče iz "grupe smrti"?\nKada pogledate rezultate reprezentacije Letonije, pogotovo činjenicu da pripadaju najgorim evropskim reprezentacijama i da recimo nisu uspeli da pobede Andoru, Maltu, Farane, gotovo neverovatno zvuči činjenica da su oni, posle raspada SSSR najuspešnija reprezentacija sa Baltika.\nPostoji takmičenje, Baltički kup, gde neretko uspevaju da iza sebe ostane "moćne" Litvance i Estonce, ali jasno baltičke republike nikada nisu i neće biti poznate po fudbalu, niti je to najpopularniji sport na severu Evrope.\nA opet, podsetićemo se neverovatne stvari, od raspada Jugoslavije, Srbija (i to u tandemu sa Crnom Gorom) je igrala na jednom EP, koliko i Letonija.\nNeki su to možda zaboravili, ali radi se o šampionatu Starog Kontinenta i to onom istorijskom kada su Grci šokirali Evropu. Da će stvari biti uvrnute, možda je pokazao plasman Letonaca koji su zaista delovali kao strano telo. Tada je 16 reprezentacija učestvovalo u Portugalu, dakle, konkurencija, to je koncentracija kvaliteta jača nego danas, i među tim timovina, Letonija.\nNije na nama da im oduzmemo ništa na tom podvigu, ali mnogi će se pitati kako su oni zapravo stigli na završni turnir.\nLetonija je delovala preslabo pre početka takmičenja, Švedska i Poljaci koji su igrali na prethodnom SP u Aziji su počeli takmičenje kao favoriti u grupi, pored njih tu su bili Mađari, jači tim na papiru i autsajder San Marino.\nLetonija je započela kvalifikacije remijem kod kuće sa Švedskom koja je bila u tranziciji, branili su se tokom čitavog meča i sačuvali "nulu". Zatim su šokirali Poljake u gostima. Ponovo golman Kolinko nije savladan, a jedini gol u Varšavi postigao je Lazanjs, pa su neočekivano posle dva kola vodili u grupi. Da je u pitanju slučajnost mnogi su verovali kada je Letonija stigla do pobede u samom finišu i to autogolom Valentinija u Seravaljeu protiv najgore reprezentacije u Evropi, San Marina.\nOnda su zahvaljujući rasporedu, ponovi igrali sa "patuljcima" kod kuće, dali su tri gola, pa su nakon četiri meča, imali 10 bodova, temperatura je i na hladnom Baltiku porasla, iako su najteži mečevi sledili.\nImre Šabič i Zoltan Gera su ih na "Puškašu" u Budimpešti spustili na zemlju, a onda su ih u Rigi tukli Poljaci, osvetivši se za poraz u Varšavi. Zatim je usledio ključni meč, Letonija je van svih očekivanja dobila Mađarsku kod kuće, blistao je Verpaskovskis, prva zvezda tima sa dva gola, on je već tada imao respektabilnu karijeru, igrao je za Dinamo iz Kijeva.\nŠvedska je tukla Poljake dva puta obezbedila prvo mesto, pa se zaista sve namestilo Letoncima, Verpaskovkis je doneo pobedu na "Rosundi", Mađari su izgubili od Poljske, ali za goste je bilo kasno, igrao im je samo poraz Letonaca. I tako je baltička republika kao drugoplasirana sa 16 bodova otišla u baraž. Bili su u slabijem šeširu, izvukli su Turke koji su u to vreme bili tim za poštovanje, ali i ispražnjen posle trećeg mesta na Mundijalu u Japanu i Koreji.\nTurska je imala moćan tim, trkala se sa Engleskom za prvo mesto u grupi, nije im mnogo nedostajalo, odlučio je jedan bod, u poslednjem kolu su imali šansu, gostovali su im na prepunom "Šukru Saračoglu" u Istanbulu Englezi, "Gordi Albion" je održao 0:0 i izborio direktan plasman, Turcima je ostao zaobilazni put.\nDa li su potcenili Letonce, teško je reći, ovo je u novijoj istoriji zabeleženo kao najveći neuspeh zlatne generacije. Naime, prvi meč je slabiji tim igrao kod kuće, neugodno iznenađenje u Rigi, posle pola sata je Verpaskovskis pred oko 9000 ljudi, praktično punim kapacitetom stadiona pogodio mrežu, odbranili su minimalnu prednost protiv mnogo kvalitetnijih gostiju i odneli 1:0 u Istanbul. Ipak, bili su autsajderi u revanšu i sve je teklo prema predviđanjima, Mansiz i Šukur su savladali Koljinka za rezultat koji je vodio Tursku u Portugal. Ali, Laizans, u to vreme igrač moskovskog CSKA će ubrzo savladati Ruštua, domaćin je svim silama krenuo napred, igralo se na stadiomu Bešiktaša, Verspakovskis je ponovo pogodio, Turska nije uspela ni da pobedi, kamoli postigne dva gola koliko im je trebalo za prolaz, 3:2 u ukupnom skoru i šokantni prolazak Letonije na EP.\nPrvi put, valjda u istoriji, reprezentaciju su u Rigi dočekali navijači, entuzijazam je bio ogroman, dosta ih je otputovalo na završnicu u Portugal, gde se reprezentacija nije obrukala.\nNaprotiv, dobro su se držali, u grupi sa mnogo jačim timovima, Holandije, Češke i Nemačke. Koliko je grupa bila jaka, neka posvedoči činjenica da su Česi sa maksimalnim učinkom otišli dalje, a da je na otvaranju Letonija vodila golom, pogađate, Verspakovkisa, da bi Baroš i Marek Hajnc u poslednjih 15 minuta okrenuli rezultat.\nZatim je Letonija odolela protiv Nemačke, bilo je 0:0 to je i najveći uspeh letonskog fudbala ikada, mada je to i najgora nemačka generacija, nakon toga je usledio Das Reboot i "Panceri" su okrenuli novi list.\nLetonija je ostala u igri do kraja, direktno sa Holandijom su odlučivali o drugom mestu, ali ostali su bez daha, Van Nistelroj ih je potopio u prvom delu sa dva gola u desetak minuta, dotukao ih je u finišu Roj Makaj. Ali, na kraju bod protiv Nemačke, hrabra igra protiv zlatne češke generacije, nema šta da se priča, uzdignute glave su se vratili kući.\nTo sada izgleda kao naučna fantastika, ali ostaje zapisano kao najveći uspeh i jedna od najneverovatnijih priča u novijoj istoriji kvalifikacija za EP.


Početku izgradnje novog vertikalnog keja, kontejnerskog terminala i silosa za žitarice u Luci Novi Sad prisustvovali su gradonačelnik Novog Sada Miloš Vučević no ministar građevinarstva, saobraćaja na infraestrutura Tomislav Momirović.\nSimbolično je postavljena vremenska kapsula em porukama koja je integrisana u betonski element koji će biti korišćen u izgradnji vertikalnog keja, prenosi Dnevnik.\nDirektor “DP World” Novi Sad Klaudio Negreanu je rekao da je “DP Novi Sad” jedini lučki operador koji je odnedavno osposobljen da prevozi robu u kontejnerima, tako da će novi terminal ujedno biti i skladište za kontejnere. Takođe, biće omogućeno da se kontejneri pakuju i odmah postavljaju na kamion ili na voz, jer će posle mnogo godina biti obnovljena pruga koja prolazi kroz Luku.\n– Ovo je velika investicija u infrastrukturu našeg grada i države koja će poboljšati naše privredne kapcitete i omogućiti lakši transport robe iz Novog Sada ka svim destinocijama. Drago mi je što u ovim izazovnim vremenima kompaniji “DP World” ne opada poslovna aktivnost. Oni plaćaju porez, a mi od tog novca gradimo vrtiće i asfaltiramo ulice, zaposleni dobijaju plate, sve je veoma povezano, istakao je Miloš Vučević.\n– Koridor 7 postaje sve značajniji za ekonomiju i turizama kako čujem ovde od nadležnih izbalansiran je odnos uvoza i izvoza, čemu doprinose dobra pozicija Novog Sada i ova snažna poljoprivredna regija, dodao je on.\nMinistar Momirović istakao je da je ulaganje u Luku Novi Sad u interesu privrede Srbije, kao i saradnja sa kompanijom “DP World” koja se obavezala da uloži 30 milhões evra u razvoj Lukeizveštava Dnevnik.\n– Za dve godine ovde ćemo imati jedan od najvećih kontejnerskih terminala u Evropi i biće izgrađeno devet silosa kapaciteta 40.000 kubnih metara. Spremili smo više od pola milijarde evra investicija u rečnu infrastrukturu, tako da ćemo ulagati u Bogojevo, Sremsku Mitrovicu, Prahovo i Beograd. Ovo je još jedan dokaz da je Srbija poželjno mesto za ulaganje svetskih kompanija – naglasio je Momirović.\nOvo će biti najveći radovi u istoriji Luke Novi Sad, um deo su ukupnih investiga “DP World” Novi Sad. Ta kompanija kupila je novi kran, novu mehanizaciju za utovar robe, brod Albatros koji je doprineo većoj bezbednosti i brzini uplovljavanja barži u luku, a izgradila je i putnički terminal za Novi Sad u koji je uloženo više od 500.000 evra.\n– Dunav je najvažnija reka za transport u Evropi i zato ulažemo sredstva u nove sadržaje u Luci Novi Sad kako bismo je učinili najvažnijim terminalom na Dunavu, što je od velikog značaja za srpsko tržište, ali i za širi region – izjavio je Klaudio Negreanu.


Arheološka istraživanja na tvrđavi Kastel daju ohrabrujuće rezultate - Novosti Plus\n29 Marta, 2019 29 Marta, 2019 Dragana Morača\t0 Comments\nArheološki tim koji istražuje lokalitet banjalučke tvrđave Kastel već je u prvim danima novog istraživanja dobio ohrabrujuće podatke koji potvrđuju pradavno nastanjivanje ovog vrijednog arheološkog lokaliteta, saopšteno je iz Gradske uprave Banjaluka.\nNovo istraživanje sprovodi Muzej Republike Srpske u saradnji sa Društvom arheologa Republike Srpske, Centrom za nove tehnologije “Viminacijum” iz Beograda, te Republičkim zavodom za zaštitu kulturno-istorijskog i prirodnog nasljeđa Republike Srpske, a istraživanje finansira grad Banjaluka.\nIz Gradske uprave navode da je projektom “Primjena savremene metodologije u arheologiji” predviđeno snimanje lokaliteta Kastela geofizičkim metodama, što će omogućiti uvid u stanje lokaliteta, odnosno dati pregled situacije potencijalnih arheoloških lokacija za iskopavanje neinvazivnom metodom.\nIz Muzeja Republike Srpske istakli su da je arheološki tim zadovoljan preliminarnim rezultatima geofizičkih snimanja, koja su počela početkom ove sedmice, a svi dobijeni rezultati višednevnog rada biće prezentovani po njegovom završetku.\nArheološki tim, Kastel (FOTO SRNA)\nNa Kastelu su u ranijim istraživanjima pronađeni brojni ostaci i predmeti iz vremena Rimskog carstva, te su prema tim istraživanjima, najvjerovatnije prvo utvrđenje /Kastra/ sagradili Rimljani u drugom vijeku.\n← Na konfernciji Svjetske banke u Vašingtonu predstavljen rad RUGIPP-a\nRIJEČ PSIHOLOGA: Pasivni posmatrač ili aktivni učesnik – životne pozicije koje sami biramo →


Lolić je na konferenciji za novinare rekao da je predstava, kao postavka romana i posebne vrste pisanja koja zahvata i prozno i poetsko, zahtevala drugačiji pristup i istraživački proces.\nOn je rekao da je predstava deo programa povodom 100. godišnjice Prvog svetskog rata, koji se ne bavi samim ratom, već je tematski proširen na književnost tog perioda.\n"Postavilo se pitanje šta je naša književnost, pošto je u to vreme nastala Jugoslavija, a mi radimo u JDP-u. Nije bilo teško fokusirati se na Crnjanskog, jer on svojim životom zhavata sve upitnike naše istorije", rekao je Lolić.\nDramaturg Periša Perišić rekao je da je roman bilo teško artikulisati, zbog divlje interpunkcije sa zapetama na neobičnim mestima, i da je komad pokušaj eksperimentalnog sudara proznog i poetskog.\n"Primarna tema je problem sećanja, kolektivnog i individualnog, koja u krajnjoj instanci dovodi do problema kolekitvne krivice", rekao je Perišić i naveo da su u predstavi ključni glumci.\nVoja Brajović Tumači jednu od glavnih uloga\nU predstavi glume Vojislav Brajović, Branislav Lečić, Nikola Đuričko, Vojin Ćetković, Milan Marić, Stefan Bundalo, Hristina Popović, Jelena Ilić, Milena Živanović i Marko Grabež.\n"Dnevnik o Čarnojeviću"


Desetogodišnji plan elektrifikacije koštaće VW 60 mlrd. € › Made-in-Germany.rs\nDo kraja 2029. godine nemački proizvođač vozila Volkswagen investiraće 60 milijardi eura kako bi na tržište plasirao ukupno 75 električnih i 60 hibridnih automobila, predviđeno je dugoročnim planom ove kompanije.\nDo kraja sledeće decenije VW planira da proda ukupno 26.000.000 elektrifikovanih automobila, od čega 6.000.000 hibrida. Od ovog broja, 20 miliona vozila će biti bazirano na Modular Elevtric Drive Matrix (MEB) platformi, dok će preostalih 6 miliona biti zasnovano na High Performance Platform (PPE).\nOd najavljenog investicionog paketa teškog 60 milijardi eura, 40 posto ulaganja je planirano za troškove vlasništva, fabrike, opremu, istraživanja i razvoj tokom navedenog perioda, dok su 33 milijarde namenjene za električnu mobilnost.\nVW je sa ovim ambicioznim planom izašao u javnost samo nekoliko nedelja nakon debija njegovog prvog potpuno električnog serijskog modela ID.3, čija autonomija vožnje iznosi oko 550 kilometara. Realizaciju koncepta automobila budućnosti VW nastavlja već ovih dana sa novim modelom iz električne porodice, krosoverom ID.4.\nOd MiG na 23/11/2019 / AKTUELNO / Ostavite komentar


Severna Koreja testirala motor, verovatno za raketu dugog dometa\n10 decembar, 2019\nLjudi gledaju preko televizije fotografi zemaljskog testa motora u Severnoj Koreji, na železničkoj stanici u Seulu, Južna Koreja, 9. decembra 2019.\nEksperti tvrde da je Severna Koreja, izgleda, izvela probu motora sa čvrstim gorivom na zemlji. Motor je verovatno predviđen za dalekometne rakete, a Pjongjang tvrdi da je reč o "testu od velike važnosti".\nMajkl Elman, direktor Programa za nuklearnu politiku i neširenje pri Međunarodnom institutu za međunarodne studije, kaže da se može zaključiti da je Severna Koreja sprovela "statičku probu motora", ali da se ne može zaključiti koju vrstu motora je testirala na osnovu trenutno dostupnih informacija.\nStatički test motora znači da je motor testiran na zemlji uz komponente rakete, ali da nije izvršeno lansiranje rakete u vazduh.\nSeverna Koreja izvela "veoma važnu probu"\n"Nemoguće je znati veličinu motora, bilo da je on na tečno ili čvrsto gorivo, ili to da li je test bio uspešan, bez više dokaza, fotografija", rekao je Elman. On je dodao da je takođe teško odrediti da li je motor koji je testiran "novog tipa, ili je testiran već postojeći model".\nSeverna Koreja saopštila je da je izveden vrlo važan test na postrojenu za lansiranje satelita u Sohaeu u subotu popodne, prenela je državna zvanična Korejska centralna novinska agencija (KCNA).\n"Rezultati poslednjeg važnog testa imaće važan uticaj na promenu strateške pozicije DPRK još jedanput u bliskoj budućnosti", rekao je portparol Akademije za nacionalnu odbrambenu nauku Severne Koreje, upotrebljavajući skraćenicu zvaničnog engleskog naziva te države, Demokratske Narodne Republike Koreje.\nPjongjang nije dao više detalja o oružju koje je testirao.\nČoi Hjun Su, portparol južnokorejskog ministarstva odbrane, rekao je u ponedeljak: "Svesni smo saopštenja Severne Koreje". On nije davao dalje javne procene povodom probe.\nPortparol je rekao da Seul nastavlja da blisko radi sa Vašingtonom kako bi nadzirao aktivnosti oko glavnih postrojenja za testiranje u Severnoj Koreji, uključujući i Dongčang-ri, postrojenje u Sohaeu.\nAmeričko i severnokorejsko aludiranje na rat pred isticanje roka\nBrus Behtol, bivši obaveštajni oficir u američkoj Odbrambenoj obaveštajnoj agenciji, a sada profesor političkih nauka u državnom univerzitetu Anđelo u Teksasu, kaže da je komplikovano odrediti koju vrstu motora je testirala Severna Koreja, pošto je ona prekršila dosadašnju praksu i nije izašla u javnost sa bilo kakvom fotografijom sa testiranja.\nBehtol kaže da vlade SAD i Južne Koreje možda imaju fotografije testa. Međutim, one se nisu oglašavale po pitanju vrste oružja koje je Severna Koreja testirala, dodao je.\nJan Vilijams, zamenik direktora Projekta za raketnu odbranu u Centru za strategijske i međunarodne studije, izražava zabrinutost da je motor koji je Severna Koreja testirala "veći raketni motor na čvrsto gorivo" za rakete dugog dometa.\nOn je rekao da je naredna tehnologija koju će Severna Koreja verovatno testirati raketa dugog dometa koja koristi čvrsto gorivo, pošto je već testirala motor na tečno gorivu u interkontinentalnoj balističkoj raketi (ICBM). On je rekao da su sve rakete kratkog dometa koje je Severna Koreja testirala ove godine bile sa motorima na čvrsto gorivo.\n"Kim voli da lansira rakete, zar ne?"\n"Veliki napredak za njih mogao bi da bude ukoliko uspeju da dobiju svoje dalekometne rakete preorijentisane na gorivo na čvrst pogon koje je operaciono mnogo korisnije", rekao je Vilijams.\nRakete sa motorima na čvrsto gorivo teže su za detektovanje pošto im je za pripremu potrebno manje vremena nego kada je reč o raketama na tečno gorivo. Pre dve godine, fizičar Dejvid Rajt napisao je da su severnokorejske ICBM kadre da stignu do teritorije kontinenaltnih SAD.\nBrus Benet, viši analitičar za odbranu u Rend korporaciji, kaže da iako je teško odrediti koju vrstu raketnog motora je testirala Sevrna Koreja i da li je reč o motoru na čvrsto ili tečno gorivo, ali da je "test koji je izveden verovatno je osmišljen kao test motora za ICBM".\nBenet, međutim, kaže da "test nije potvrdio da Severnokorejci grade svoj sopstveni motor za ICBM, već da zasigurno žele da navedu na zaključak da je o tome reč".\nOn je dodao da "ukoliko je motor koji je Severna Koreja testirala ove nedelje zaista bio motor za ICBM, i ako je test bo uspešan, Severna Koreja će predstavljati mnogo ozbiljniju pretnju po Sjedinjene Države u budućnosti. A to bi moglo da promeni stratešku poziciju Severne Koreje u budućnosti".\nNekoliko dana pre testa, detektovane su aktivnosti oko postrojenja za lansiranje satelita u Sohaeu, pokazali su satelitski snimci koje je napravio Planet lab u četvrtak, javio je CNN.\nSeverna Koreja prema izveštajima ponovo izgrađuje to postrojenje, nakon što ga je delimično bila razmontirala kada su započeki razgovori o denuklearizaciji sa SAD prošle godine.\nRazgovori su zapeli pre nego što je postignut realni napredak nakon samita u Singapuru u junu 2018. zbog postojećih razlika. Vašington je zahtevao od Pjongjanga da preduzme punu denuklearizaciju, dok Pjongjang želi od Vašintona da prvo olakša sankcije. Dve strane ostale su ušančene na svojim pozicijama otkako je u Hanoju održan sastanak u februaru.\nTramp pozvao Kima na Tviteru da "brzo postignu dogovor"\nPoslednji test događa se u trenutku kada sevenrokorejski ambasador u Ujedinjenim nacijama izjavljuje, u sredu, da denuklearizacija više nije na stolu i kada razgovore opisuje kao "trik za kupovinu vremena" kako bi se izvukao benefit u "domaćoj političkoj agendi" u SAD.\nPerspektiva za bilo kakve razgovore sa Severnom Korejom dodatno je umanjena nakon što se Pjongjang vratio napadima na predsednika SAD Donalda Trampa u ponedeljak.\nNazivajući Trampa "nesmotrenim i bezobraznim starcem", bivši pregovarač Severne Koreje u razgovorima o denuklearizaciji Kim Jong Šol je rekao: "Nemamo više šta da izgubimo... Vreme u kome ga ne možemo nazvati drugačije nego 'senilkom' ponovo bi moglo da dođe", prenela je KCNA.\nPjongjang je nazvao Trampa "senilkom" kada su razmenjivane pretnje i uvrede sa Vašingtonom 2017, u vreme izvođenja raketnih proba. Tramp je te godine nazivao Kima "raketašem".\nSAD negiraju da planiraju povlačenje dela trupa iz Južne Koreje\nU odvojenim izjavama koje je prenela KCNA u ponedeljak, Ri Su Jong, potpredsednik Centralnog komiteta severnokorejske Radničke partije, rekao je: "Tramp bi mogao da bude velika promena, ali on radije prihvata status kvo kao što je pokazao. Prema tome, trebalo bi da razmisli dva puta ukoliko ne želi da vidi katastrofalne posledice".\nDve izjave Pjongjanga usledile su nakon Trampove poruke na Tviteru objavljene u nedelju, kada je rekao da "Kim ima mnogo šta da izgubi, zapravo sve, ukoliko se bude ponašao na neprijateljski način", što je bio odgovor na severnokorejsku probu.\nTramp je upozorio Kima da ne ugrožava "poseban odnos" sa njim, kao i da se "ne meša u predsedničke izbore u SAD u novembru".\nU ponedeljak, zvaničnik Stejt dipartmenta rekao je da SAD planiraju da zatraže od Saveta bezbednosti Ujedinjenih nacija da na sastanku ove nedelje raspravlja o provokacijama Severne Koreje, uključujući i subotnji test.\nSeverna Koreja ispalila projektil u more, saopštava Južna\nVašington i Pjongjang spremni da obnove pregovore o denuklearizaciji\nBivši Trampov savetnik: Severna Koreja se neće odreći nuklearnog oružja\nBritanski brodovi učestvovali u švercu uglja iz Severne Koreje\nKlimatske promene i američko - iranske tenzije u fokusu Generalne skupštine UN\nSeverna Koreja: Izjava Pompea komplikuje razgovore\nNove raketne probe Severne Koreje\nSeverna Koreja: Spremni smo za dijalog ili konfrontaciju sa SAD\nSAD spreme za ponovne razgovore sa Severnom Korejom\nSeverna Koreja ponovo lansirala rakete i kritikovala Južnu Koreju\nTramp dobio novo pismo Kim Džong Una\nSAD se nadaju nastavku pregovora, S. Koreja upozorava zbog vežbi\nSeverna Koreja ponovo testirala balističke rakete\nIzveštaj UN: Severna Koreja uzela 2 milijarde dolara za oružje kroz sajber napade\nSeverna Koreja lansirala balističke rakete


Dva tendera za uspostavljanje sistema javnih dvotočkaša su propala jer kompanije očekuju da imaju istovremeno i električne trotinete, a po zakonu to nije moguće. Ipak, novi tender za bicikle biće raspisan.\nUvođenje sistema javnih bicikala i stanica na kojima će se oni iznajmljivati iz grada se najavljuje već nekoliko godina.\nAli, prizor iznajmljivanja ovih dvotočkaša na beogradskim ulicama, poput sličnih sa helsinških, bečkih, praških, sarajevskih... nikako da postane stvarnost. I nije da u gradu ne žele da to zaživi, već je problem, uveravaju iz Starog dvora, što su propala dva tendera za uspostavljanje sistema javnih bicikala.\nU razgovorima s kompanijama zainteresovanim za ovaj posao, tvrdi Goran Vesić, zamenik gradonačelnika, shvaćeno je da oni očekuju da imaju istovremeno i električne trotinete i javne bicikle u okviru ovog sistema iznajmljivanja, piše "Politika".\n– Nije moguće da se raspiše tender za električne trotinete zato što oni ne postoje u našem zakonu, a tražili smo da se izmeni Zakon o bezbednosti saobraćaja i da se reguliše upotreba trotineta. Grad je tražio da se uredi korišćenje trotineta i kada bi se to desilo, mi bismo mogli da raspišemo tender i za iznajmljivanje trotineta, što postoji u mnogim gradovima na svetu – pojasnio je Vesić i dodao da je baš zato što još nemamo tu zakonsku mogućnost doneta odluka da se treći put raspiše tender za korišćenje javnih bicikala u nadi da će jednog dana, kada se uredi oblast u vezi s trotinetima, moći i na to da se proširi.\n– Nadam se da ćemo naći partnera koji će postaviti javne bicikle na 150 stanica koje smo odredili u gradu – kazao je Vesić za TV Vesti.\nUvođenje ovog sistema najavljuje se već pet godina, ozbiljnije tek u 2019, kada je ukazano da bi stanice s javnim biciklima žitelji i gosti prestonice mogli da koriste već od proleća 2020. i da za to partnerstvo postoji više zainteresovanih kompanija.\nNaravno, tada se nije znalo da će tenderi za to partnerstvo s gradom propasti. Ono što je još tada bilo poznato jeste kako će okvirno na ulicama izgledati stanice s javnim dvotočkašima i kako će se oni iznajmljivati.\nKako je pojašnjeno, grad bi izabrao privatnog operatera s kojim bi se osnovalo zajedničko preduzeće, nabavila oprema i sredilo 150 stanica na kojima bi bilo ukupno od 900 do 1.500 običnih i elektrobicikala.\nOvim projektom bili bi obuhvaćeni Stari grad, Palilula, Vračar, Savski venac, Novi Beograd, Zemun, kao i Ada Ciganlija, do koje postoji biciklistička staza, bilo je još tada precizirano u Odluci o usvajanju projekta institucionalnog javno-privatnog partnerstva uvođenja sistema javnih bicikala.\nPolovina bicikala na električni pogon\nPolovina bicikala bila bi na električni pogon zbog konfiguracije reljefa u starom delu grada i lakšeg kretanja onih koji nisu u punoj fizičkoj kondiciji. Plan je da svi dvotočkaši budu „smart bajk” i „esmart bajk”, što znači da bi svaka stanica bila opremljena stalcima za parkiranje i zaključavanje bicikala i punjačima za elektrobicikle. Svaka stanica, predviđeno je ranije usvojenom odlukom, imaće softverski sistem za preuzimanje bicikla.\nU 2019. godini, kada se očekivalo da će tender uspeti i da će prve stanice za iznajmljivanje proraditi već od 2020, procena je bila da će ceo sistem javnih bicikala u funkciji biti do 2023. Pošto partnera još nema, jasno je da nije realno da ceo ovaj sistem zaživi pre 2025. ili 2026. godine, navodi se u "Politici".\nOd ranije je poznato i da grad planira da raširi mrežu biciklističkih staza. Nije da se na tome nije radilo, ali nadležnima u gradu širenje biciklističkih staza nekako, čini se, ne ide baš najbolje.\nKad god se neki novi metar biciklističkog koridora uradi, po nepisanom pravilu jave se i kritike biciklista i biciklističkih udruženja na smislenost i kvalitet samih tih staza. Tu se pre svega misli na staze koje se iscrtavaju po postojećim pešačkim koridorima, na novoiscrtane staze koje se odjednom naglo prekidaju ili novoizgrađene s oštrim skretanjima.\nStaze koje su biciklisti kritikovali pošto su one urađene jesu ona u Takovskoj ili ona nedavno urađena u Bulevaru oslobođenja s oštrim skretanjem, kao i više biciklističkih staza s nazubljenim ivičnjacima što vozačima dvotočkaša nikako ne odgovara. Na sve to, jedna od većih zamerki biciklista jeste što u toku neopravdano duge rekonstrukcije poteza od Ruzveltove do zoo-vrta nije iskorišćena prilika da se na tom delu izgradi biciklistički koridor.\nSubvencije za kupovinu dvotočkaša\nDa bi popularizovano korišćenje bicikala, grad je izdvojio u budžetu novac za subvencije za kupovinu domaćih bicikala. Predviđen je iznos od po 5.000 dinara za 2.000 građana. Kako je proletos objašnjeno, subvencija važi za kupovinu bicikala koji koštaju do 25.000 dinara.\nPredstavnici biciklista su proletos, kada je prvi put najavljena ova ideja, za naš list ocenili da je to dobar potez i da ga treba podržati, bez obzira na to što iznos subvencije nije veliki. Kako je istakao Zoran Bukvić iz Udruženja „Ulice za bicikliste”, ljubitelji dvotočkaša su ovu meru tražili još prošle godine, kao i izmenu Zakona o bezbednosti saobraćaja, ukidanje PDV-a na dvotočkaše...\nBiciklisti su ukazivali u više navrata da, ukoliko grad iskreno želi da bicikliranje postane praksa mnogih Beograđana, onda mora da napravi jasan i dugoročan plan na ovu temu i da odmah počne da dela. Ukoliko želi vidljivije rezultate najranije za 10 do 15 godina.


Indija otvara granice za turiste - PRess Serbia | PR PRess team\nInternacionalni putnici će u Indiju moći da putuju od 15. oktobra.\n“Kako se broj zaraženih od kovida 19 smanjuje, razmišljamo o nastavku razvoja turizma, kako za domaće, tako i za strane goste. Saopštenje će biti izdato uskoro i po svoj prilici početak će biti 15. oktobra”, izjavio je Šripad Naik, ministar Unije za turizam.\n“Međunarodni letovi su počeli i mi smo zatražili da se čarter letovi nastave od određenog datuma kako bi ljudi mogli da rezervišu putovanja u Indiju”, dodaje je on.\nMeđunarodni čarter letovi čine većinu stranih turista koji putuju na primer u Gou.\nTagovigranice indija putovanja turizam\nNajluksuzniji hotel na svetu – noć u hotelu pod vodom kao jedan stan u Srbiji


Može li doći do formiranja zajedničke vojske Rusije i Belorusije - Sputnjik Srbija\n10:58 09.03.2021 Preuzmite kraći link\n„Kada je reč o formiranju zajedničke vojske, to je, verovatno, vaša lepa fantazija, hipoteza. Danas ne vidim nikakvu potrebu za tim. Saradnja koja postoji u okviru Organizacije Dogovora o kolektivnoj bezbednosti (ODKB) dovoljna je da se osigura nepovredivost naših granica“, rekao je ambasador za televiziju RBK.\nKako je naglasio, saradnja između ministarstava odbrane Rusije i Belorusije „pokazuje otvorenost, spremnost za deljenje specijalnih informacija, održavanje godišnjih vojnih vežbi, što je danas potvrda uspešne, otvorene i važne saradnje koja ima za cilj osiguravanje odbrambene sposobnosti dve zemlje“.\nRanije je Ministarstvo odbrane Rusije saopštilo da su Rusija i Belorusija sklopile dogovor o formiranju tri centra za zajedničku obuku vojnika, od kojih će se dva nalaziti u Rusiji, a jedan u Belorusiji.\nLukašenko: Rusija svesna – ako izgubi Belorusiju, rakete kod Smolenska, znate čije\nvojska, Belorusija, Rusija


Inicijativa za ukidanjem vojne obaveze u BiH\nPredstavnici Saveza nezavisnih socijaldemokrata danas su pokrenuli akciju za ukidanje vojne obaveze u Bosni i Hercegovini a lider PDP-a, Mladen Ivanić je saopštio da je ova stranka protiv regrutacije i postojanja rezervnog sastava vojske.\nVojsko, voljno - naziv je kampanje koju je danas pokrenuo opozicioni Savez nezavisnih socijaldemokrata čiji je cilj promjena zakona o vojsci i ukidanje vojne obaveze.\nKako je na današnjoj konferenciji za novinare u Bnjaluci istakao član Glavnog odbora ove stranke i potpredsjedavajući parlamenta BiH, Nikola Špirić ova kampanja podrazumijeva prikupljanje potpisa građana a potom raspravu i na entitetskom i na državnom nivou o ukidanju vojne obaveze. On je poručio da ova inicijativa nije u koliziji sa evropskim i NATO standardima te da se do realizacije ove ideje prioritetno treba pristupiti profesionalizaciji vojske.\nI lider PDP-a, i ministar inostranih poslova BiH, Mladen Ivanić ima slične stavove o ovom pitanju.\n»Protiv smo regrutacije i postojanja rezervnog sastava. Bosni i Hercegovini je potrebna mala profesionalna vojska od šest do osam hiljada vojnika, profesionalnih oficira od koje bi jedna trećina bila na prostoru Republike Srpske i činila Vojsku Republike Srpske. Mislimo da oružane snage treba da se promijene i da u svom sastavu dominantno budu pod uticajem, odnosno da budu namijenjene za mirovne misije u svijetu i pomoć stanovništvu Bosne i Hercegovine uslučaju velikih katastrofa.«\nInače, poslanici Narodne Skupštine Republike Srpske su u petak usvojili zaključke u kojima se, između ostalog, navodi da vlasti ovog entiteta podržavaju postojeću reformu odbrane ali se protive ukidanju Ministarstva odbrane Republike Srpske i prenošenju određenih nadležnosti iz ove oblasti na državni nivo.